
APARE DE 2 ORI PE LUNĂ SUB DIRECȚIA 
D-lui I. MOISIL. — București 


SOCRATE" 


Care dintre tineri nu se va însufleţi de pilda neaseminată 
ce ne dă acest erou, care nu va fi cuprins de admiraţiunea 
acestui om. care, cu atâta mărime sufletească. a golit chiar 
paharul cu otrava ucigătoare drept răsplată pentru faptele 
şi învăţăturile cele drepte şi bune? 

În adevăr, mulţi viteji din vechime au privit fără frică 
moartea, Socrate însă. este unicul, care prin felul morţei 
sale a zdrobit ticăloşia celor răi şi învăţăturile sale. ca şi 
ale Mântuitorului nostru Isus Christos, sau răspândit şi în- 
rădăcinat în sufletele urmaşilor săi şi s'au păstrat până la noi. 

Dar să vedem mai de aproape cine a fost acest om? 

Socrate a fost fiul sculptorului atenian Sofroniseu. El învăţă 


+) Socrate, vestit învăţat, filosof grec, trăi dela anul 469 până la 399 


înainte de Christos, în Atèna. 

arta tatălui său. A luat parte la câteva expediţiuni ale pa- 
triei sale Atena şi se distinse prin curajul şi vitejia sa. Erà 


un model prin viaţa sa aspră şi prin tăria corpului. Când . 


luase parte în expediţia contra Potideci, în Tracia, iarna 
eră aşa de geroasă încât nimeni nu eşeă afară, fără ca să-şi 
acopere picioarele. Socrate însă mergeà descult şi cu ace- 
leaşi vestminte pe care le purtà totdeauna. Dar nici arta, 
nici meseria războiului nu erau lucrurile care să-l fi atras; 
din contra, el Ad când în toată 
găseă adevărata Grecia  domneă 
chemare a vieţii stricăciunea mo- 
sale în instruirea ravurilor. 

tinerilor frumoşi El ştiă aşă de 
şi inteligenţi, iar bine să atragă şi 
prin legăturile . să păstreze pe 
prieteniei îi atră- şcolarii săi în 
gea la el. Invă- jurul său, încât 
ţătura o împăr- Antistene, care 
tăşia în public, locuiă în Pireu, 
fără ca să ceară făcea zilnic, o 
să i se plătească, milă aproape 
ceva, şiprin viaţa, į până la Atena, 
lui curată şi vir- pentru ca să as- 
tuoasă, da pilde culte pe Socrate. 
vii şcolarilor săi, DEAR Insă ọ faptă în- 
întrun timp tradevăr vred- 
nică de laudă a făcut unul din şcolarii săi, Euclide din 
Megara.. Deşi Atenienii, în timpul războiului peloponesiae, 
opriseră Megarienilor, sub pedeapsă de moarte, intrarea în 
oraşul lor, totuşi Euclide îndrăzni, îmbrăcat în -haine fe- 


meeşti, să meargă din Megara la Atena, un drum de patru 


mile aproape, numai şi numai să mai guste încă o singură 
zi frumoasă din învăţăturile dascălului său Socrate. Unii 
din şcolarii săi ca: Alcibiade, Kritia şi Teramene fură ne- 
credincioşi învățăturilor lui. 

Socrate se osteni până în al şaptezecilea an al vieţii sale, 
să îndemne pe cetăţeni la săvârşirea faptelor celor bune; 
cu toate acestea, mulţi, cărora nu le plăceă asprimea învă- 
ţăturilor sale, prinseră a-l pizmui şi urî. Abia după căderea 
celor treizeci de tirani, câţiva Atenieni îl învinovăţiră în 
public, spunând că strică tinerimea şi introduce închinarea 
la unele zeități noauă. 4 

In Atena eră obiceiul, ca învinovăţiţii să caute să se des- 
vinovăţească înnaintea judecătorilor, prin cuvântări artistice, 
ca să poată mişcă inima lor. Socrate nesocoti acest mijloc 
josnic; în cuvântu-i de apărare, el se mulţumi să zugră- 
vească judecătorilor un tablou al vieţii sale trecute. Apă- 
rarea lui nu-și găsi ascultarea judecătorilor, aşa că ei îl 
osândiră la moarte. După obiceiul atenian, fiecare osândit 
trebuiă să se rostească ce pedeapsă credeă că merită. Când 
fu ca Socrate să-şi hotărască pedeapsa, el mărturisi cum 
că merită să fie întreţinut din vistieria Statului. Prin acest 
răspuns întărâtă şi mai mult pe judecători şi mulţi dintre 
ei, cari la început se împotriviră hotărârii de a fi osândit 
la moarte, se pronunţară de data aceasta pentru ea. El fu 
osândit ca să fie închis în temniţă şi să bea un pahar cu 
otravă de cucută. 

Cu o zi înaintea întemniţării lui, corabia sfântă plecă la 
Delos, ca să aducă jertfă lui Apolon, şi după obiceiul ate- 
nian nu puteă să se facă moarte de om până la întoarcerea, 
ei. Aşa că Socrate stătù în temniţă treizeci de zile. Şco- 
larii săi, amărâţi de pierderea unui asemenea dascăl, îl cer- 
cetau zilnic. Cel mai mâhnit dintre toţi eră Apolodor. Intr'o 
doară el zise: «Vai, tu mori nevinovat!», dar Socrate îi 
. răspunse : «Oare vrei ca să mor vinovat?» 


Unul din ucenicii săi, Kriton, cumpărase cu mult bănet. 


pe mai marele temniţei şi plănniseră aşă, ea într'o noapte, 
el şi cu Socrate, să fugă prin uşa deschisă a temniţei, şi 
apoi de aici să plece în Tesalia, unde Kriton aveă mai 
mulţi prieteni. Socrate însă respinse această plănuire, spu- 

nând lui Kriton că datoria unui cetăţean este ca să asculte 
de legile statului său în orice timp. 

Inainte de a muri, des de dimineaţă, veniră prietinii săi 
în temniţă, asemenea veni şi soţia lu: Xantipa, purtând în 
braţe copilul lor cel mai mic. Neputând să-i asculte boce- 
tele, Socrate îi zise să se ducă, şi apoi începu vorba cu 
prietenii şi cu şeolarii săi, învăţându-i despre nemurirea su- 
fletului. Ziua trecu şi noaptea se lăsă, când, iată că vine 
un servitor să-i vestească că-i sosise timpul. «Să nu mă 
blastemi, cum fac ceilalţi, eu fac numai ceea ce-mi porun- 
cesc mai marii mei. Te-am socotit ca cel mai bun dintre toți 
oamenii, cari au venit aici. Rămâi sănătos şi cată să înduri 
nevoile cât ţi-a fi în putinţă». Servitorul se depărtă plân- 
gând. «Ce curagios e acest om» ! — zise Socrate, — «şi ori 
de câte ori veneă la mine se purtă aşa de bine! Acum 
aduaceţi-mi băutura ce mi-a pregătit-o ! 

Prietenii săi îl rugară să mai aştepte, dar el socoti aceste 
cuvinte vrednice de dispreţ. «Ce să fac ?» întrebă pe acela. 
care aduse paharul cu otravă. Să bei şi să te plimbi de 
colo până colo, până când ţi se vor îngreuiă picioarele, şi 
apoi să te culci. El luă paharul cu veselie făr' să-şi schimbe 
faţa măcar, privi pe oamenii ce-l încunjurau cu privirea-i 
obicinuită, blândă, şi apoi bău liniştit paharul cu otravă. 

Prietenii lui izbucniră în lacrămi şi plângeau frângându-şi 
mânile pentru pierderea marelui învăţător. El le porunci 
să fie liniştiţi, căci pentru aceasta a gonit mai dineaori pe 
soţia sa de aici. Se mai plimbă multă vreme încoaci şi în- 
colo. Otrava începu să-şi aibă urmarea. Puțin câte puţin, 
corpul prinse a-i amorţi. Se culcă, îşi inveli faţa, şi adormi. 

Astfel fu sfârşitul celui mai bun, mai e sat şi mai 
‘drept dintre toți Grecii. 

Invăţăturile acestui mare filosof sunt cam următoarele : 
omul are datorii mai întâi către Dumnezeire, aceste datorii 
se coprind în religiune, evlavie şi în îndeplinirea virtuţilor. 
Fericirea omului stă în vrednica întrebuințare a puterilor 


> 


T 

sale sufleteşti. Binele pe care ţi-l spune judecata minții 
să-l îndeplineşti negreşit şi fără a aşteptă nici un folos dela, 
nimene. Omul însă trebue să se cunoască mai întâi pe sine. 
Înţelepciunea coprinde în sine toate virtuțile. Datoria omului 
este a se stăpâni pe sine şi a duce o viaţă cumpătată. 


Către deaproapele tău fii drept. 
Şi din elevii săi au devenit mari filosofi, astfel Platone, 


Antistene, Euclid din Megara şi alţii. | 
Rapu VASILE. 


POVESTEA CALIFULUI BARZA *) 

Hasid, califul din Bagdad, se odihnea într'o după amiază frumoasă 
în tienă pe sofa, fuma din lunga-i lulea de lemn de trandafir şi sorbea 
din când în când câte! niţică cafea, pe care un sclav i-o turna în ceaşca 
de aur, netezindu-şi cu mulţumire, după fiecare înghiţitură, barba cea 
mare și deasă. 

Din faţă-i se putea citi, că se simţea foarte bine. In acest iai al 
zilei califul erà întotdeauna blajin şi vesel, şi de aceea ki această oră 
Mansor, Marele Vizir, îl vizita regulat. Astfel veni şi în „ziua, în care 
începe povestea noastră, dar de astădată dus-pe gânduri, nu cum îi 
era obiceiul. 

„Califul scoţându-şi niţel Maia din jee îi zise: «Mare ere de ce 
eşti astăzi așa de posomorât ? 

Acesta încrucişindu-și mânile: peste pept şi închināndu-se siăliitea. 
Domnului său îi răspunse : 

«Stăpâne, nu ştiu dacă am o faţă pâsoroiâtă, dar | ceea ce sin. este, 
că jos la poarta palatului stă un vânzător de mărunţişari, care. are lu- 
cruri foarte frumoase, ear eu nam ceva bănișori să-mi. cumpăr ceea ce 
mi-ar place, şi asta mă cam supără». i 

Califul, care avea încă de multă vreme în gând: să facă. o; iaca 
Marelui său vizir, trimise numai decât pe sclavul său cel negru să 
cheme pe negustor şi încurând sclavul se înapoiă ou dânsul în sala 


“Califului. Negustorul era un om mic și gros, cu fața. brună-închisă. şi 
înbrăcat în haine zdrenţeroase. In mâni purta o lădiţă „plină cu fel de 


fel de mărfuri, precum mărgele. şi inele, pistoale. ţintuite cu podoabe 
de argint aurite, pahare şi altele, 


+) Calif adică domnitor. Barză sau Cocostârc. 

Amândoi priveau cu lăcomie la aceste lucruri minunate, apoi Califul 
cumpără pentru sine şi pentru Mansor câte o pereche de pistoale, ear 
pentru soţia vizirului un pieptene de toată frumuseţa. Când negustorul 
voia să-şi închidă lădiţa, Califul zări o cutie mică și-l întrebă ce are în- 
trânsa. Negustorul luă cutiuţa, o deschise și le arătă un praf negru 
precum şi o hârtiuţă cu o scriere foarte ciudată, pe care n'o putea citi 
nici Calitul, nici Mansor. 

«Această cutie» — zise negustorul — «am primit'o de mult dela un co- 
merciant, care a găsito în orașul Mecca pe stradă. Eu nu știu ce con- 
ţine şi v'o daŭ ieftin de tot, pentrucă n'am ce face cu dânsa». 

Califul, care eră iubitor de manuscrise vechi, de cari cumpăra pentru 
biblioteca sa, cumpără dela negustor scrisoarea aceasta ciudată şi cu- 
_ tiuța. După plecarea lui, Califul ar fi dorit să știe ce este scris pe acea 
hârtie şi întrebă pe vizir dacă nu cunoaşte pe cineva, care ar putea-o 
tălmăci. 

«Prea înălțate Doamne și stăpâne», răspunse Mansor, — «lângâ mos- 
cheia cea mare locueşte un om, Selim, învățatul, care ştie toate limbile. 
Porunceşte-i să vină aici şi poate să deslege semnele aceste tainice ale 
scrisorii». 

Im curând învățatul Selim, la porunca Califului se prezentă la palat. 

«Selime!» — îi zise Califul — «toată lumea spune că tu eşti un om 
foarte învăţat; priveşte niţel la această scrisoare ciudată. Dacă o vei 
puteă ceti şi tălmăci vei primi dela mine o haină, o frumoasă haină de 
sărbători, ear dacă nu o vei pute tălmăci vei primi douăsprezece palme 
pe obraji şi douăzeci și cinci de lovituri la tălpi, pentrucă, în acest caz, 
de geaba îţi zic Selim cel învăţat». 

Selim se închină atunci cu smerenie şi zise: «Fie voia ta stăpâne!» 

Apoi privi lung la scrisoare și deodată strigă: «Stăpâne să mă spân- 
zură, dacă nu e latineşte». 

«Dacă e latineşte spune-mi ce însemnează?» — îi porunci Califul. 

Atunci Selim începu să traducă următoarele: «Omule, care vei găsi 
această hârtie, laudă pe Allah pentru îndurarea lui. Cel ce va trăge pe 
nas din acest praf şi în acelaş timp va spune vorba Mutabor, acela 
se va putea preface în orice fel de animal și va înţelege limba anima- 
lelor. Dacă va voi să se prefacă earăşi în om, trebue să se închine de 
trei oră întorcându-se cu faţa spre răsărit, spunând acelaş cuvânt. Aibi 
insă grijă ca in tot timpul, cât eşti în chip de animal, nu cumva să 
râzi, căci atunci vraja ig: perde puterea, uiţi vorba fermecată şi rămâi 
pe veci dobitoc !» 

După ce Selim isprăvi cu tălmăcirea, Califul deveni foarte vesel. Puse 
pe învăţat să jure, că nu va descoperi nimănui acest secret, îi dărui 


I 

haina făgăduită şi la lăsat să plece. Califul întorcându-se spre Mansor 
îi zise: «Bun târg am făcut, Vizire! Nu-ţi poţi închipui ce bucurie am, 
să mă pot schimba în ce animal aş dori. Mâne dimineaţă să vii ne- 
greşit la mine. O să plecăm la câmp, vom trage niţel praf pe nas şi 
vom pândi ce vorbesc animalele prin aer și apă, prin păduri şi câmpii». 


Abia se îmbrăcase și prânzise Califul Hasid a doua zi, când sosi şi 
Marele Vizir ca să plece la plimbare. | 

Califul luă cutiuţa cu praful vrăjit, o puse la brâu şi după ce po- 
runci alaiului său (însoţitorilor) să rămână în urmă, plecă înainte la 
drum numai cu Marele Vizir. 

Trecură mai întâi prin întinsele grădini ale Califului, aleşuiră însă 
în zadar după vre-o ființă vieţuitoare, ca să-și încerce norocul lor. Vi- 
zirul propuse atunci Califului să meargă înainte spre un lac unde vă- 
zuse adeseori mai multe animale, mai ales berze, cari prin înfățișarea 
lor majestoasă și prin ţăcănitul lor în totdeauna i-a atras atențiunea. 
Califul se învoi și plecară înspre lac. Acolo văzură în adevăr o barză 
mare, care se plimbă serioasă, căută broaşte şi şerpi şi din timp în 
timp clănţănea din ciocul ei cel lung. Totodată mai zăriră sus în aer 
o altă barză, care se scoboră, în sbor încet, spre pământ. 

«Fac prinsoare pe barba mea, Mărite Stăpâne» — zise Marele Vizir — 
«că piciorongarii ăştia vorbesc frumoase lucruri împreună. Ce-ar fi să 
ne prefacem şi noi acum în berze ?» 

«Bine zică» ! — răspunse Califul.. « Dar ian să mai vedem odată ce trebue 
să facem ca să ne putem preface iarăși în oameni ? Uite: să ne închi- 
năm de trei ori întorcându-ne cu faţa spre răsărit și să zicem: Mutabor 
și atunci tu iarăşi ești Vizir și eu Calif. Dar, pentru Dumnezeu, să nu 
râdem, căci altfel suntem perduţi !» 

Pe când Califul vorbiă astfel, a doua barză sburând din ce în ce 
mai lin, se lăsă la pământ. Atunci Califul scoase iute cutiuţa dela brâu, 
trase o sdravănă priză de praf pe nas, întinzând și Vizirului cutia, 
care făcu asemenea, și amândoi strigară deodată Mutabor.. 

In acea clipă picioarele începură a li se sbârci, devenind din ce în 
ce mai subţiri și roşii, pantofii cei galbeni şi frumoşi ai Califului şi ai 
Vizirului se prefăcură în picioroange de berze, mânile se schimbară in 
aripi, grumazii lor începură a eşi dintre umere şi a li se lungi de un 
cot, barba se făcu nevăzută şi trupurile li se acoperiră cu pene moi. 

«Minunat cioc ai Mare Vizire» — zise atunci Califul privindu-l cu 
uimire, «Jur pe barba Profetului, că aşa ceva n'am văzut în viaţa mea». 

«Vă mulţumesc din toată inima» — răspunse Marele Vizir, închi- 

nându-se cu respect — «însă dacă-mi daţi voè aş îndrăzni să spun că şi 
Maiestatea Voastră arătaţi mai frumuşel ca barza decât ca Calif. Dar să 
ascultăm pe camarazii noştrii de colo şi să ne încredinţăm dacă le pri- 
cepem în adevăr limba bărzască !» 

Intr'aceea barza a doua se coborâse pe pământ şi-şi curăţă ciocul cu 
labele, îşi tocmi penele şi se duse deadreptul lângă cealaltă. Amân- 
două berzele cele nou prefăcute se apropiară cu băgare de seamă de 
cele adevărate şi auziră următoarea convorbire : 

«Bună dimineaţa, cucoană bârzoaică, aşa de dimineaţă a-ţi eşit la 
livadă ?» 

«Mulţumim dumitale, dragă piciorong. Uite mi-am luat un*mic dejun. 
Nu pofteşti şi dumneata ceva: ED HENN sau un picioruş delicat de 
broască ?» 

« Mulţumesc ! Nu prea anı azi poftă de mâncare. Am altceva de lucru 
acuma prin livadă. Uite, tata are astăzi musafiri şi trebue să le joc 
câteva jocuri și dẹ aceea am venit să mă esercitez aici în linişte». 

‘Atunci barza cea tânără făcu mai multe mişcări ciudate prin livadă. 
Califul şi Mansor se uitau cu uimire la dânsa. Când însă barza se.aşeză 
întrun picior, ceva. plecată înainte şi-şi întindea grumazii eei lungi cu 
fudulie şi iarăşi şi-i retrăgea parcar ff fost un şurub, bătând. grațios 
din aripi, — atunci cei doi nu se mai putură stăpâni şi un “hohot de 
râs iisbucni din ciocurile lor, pe care abia după lung timp şi-l putură 
„opri. Mai întâi se desmetici Calitul zicând: «Bună glumă a fost aceasta, 
care nu se poate plăti nici cu aur. Pagubă că proastele astea de paseri 
s'au „speriat de râsul nostru, altmintrea. poate ar fi şi cântat!» 

"Acuma însă își aduse aminte Marele Vizir că râsul în timpul -pre- 
facerei le eră oprit. Speriat îşi exprimă îngrijorarea către Calif : «Stă- 
pâne, ce-o să se întâmple. acuma cu noi ?» 

«Ei În — strigă Calitul — «ar fi o glumă din „cele mai grozave dati 
am rămânea pe vecie berze. Ian adu-ţi aminte de prostul ăla de cuvânt, 
că eu. l-am uitat de tot», 

„«De trei ori să ne "'nchinăm spre, răsărit» + za răspunse Vizir ul: — «şi 
să zicem... ei, Cum ?... MU-MU-MU...» ; | 

Atunci se întoarseră amândoi spre răsărit, se închinară mereu, încât 
aproape atingeau pământul cu ciocurile lor. Dar vai, nenorocire! cu- 
vântul vrăjit nu le mai venea în minte, îl uitaseră cu desăvârşire şi 
ori de câte ori se închină Califul, ori de câte ori strigă Marele Vizir 
mu-mu-mu, orice amintire a cuvânţului dispăruse şi bietul Hasid cu 
Vizirul său erau şi rămaseră berze. 

„DIN VIAȚA ATMOSFEREI 


Dacă e adevărată vorba, că «mişcarea e viaţă», apoi şi 
aerul sau atmosfera — cum îi zic învățații — încă are 
viaţă, fiind-că face mişcări. 

Mişcările acestea acuşi sunt line, încât la adierea lor 
abia se leagănă frunzele pomilor 


.„ îngânânduşi blânde şoapte.... 


în aerul cu balsamuri recoritoare, şi miresme îmbătătoare: 
într'o frumoasă zi de vară, de cu zori şi până 'nseară, 
acuşi sunt mai simţite, de leagănă şi crenguţele arborilor, 
după vorba cântecului : 

Bate vântul alinat 
l] cunosc că nu-i curat, 

acuşi sunt mai sprintene, de te strâng cu poarta — de 
icneşti, şi în sfârşit câte odată turbate, de-ţi iau coperişul 
de pe casă în slavă, îţi scarmănă clăile de fân, îţi îndoese 
pomii, amestecă gardurile vecinilor şi fac alte isprăvuri, 
de-ţi faci cruce de ele. 

Dar nu numâi în aceste mişcări stă viaţa văzduhului, ci 
şi în tăria, cu care poartă în spinare negure şi nori. Negure 
ursuze, de cari se tem corăbierii ; nori uşori şi nori grei; 
fulgi «mieluşei», şi nori posomorâţi, încărcaţi cu grindină, 
învrâstaţi cu fulgere, sguduiţi de trăznete. 

Meteorologiştii, adică învățații cari urmăresc schimbările 
vremii, merg cu cercetările mai departe şi zic că aproape 
toate mişcările atmosferei le pricinueşte Soarele, deadreptul 
sau ocolind. Razele Soarelui ne aduc lumina, înseninând 
cerul; ele ne aduc şi căldura, făcând iarba să înverzească, 
florile să îmbobocească, semănăturile să rodească. Razele, 
Soarelui prefac apele în vapori, vaporii în nori uşori şi în 
nori grei; ele ţin şi viaţa fiinţelor vieţuitofre de pe 
pământ. 

Dar precum în svâcnirea căldurii primită dela Soare 
sunt legi anumite, astfel şi în viaţa văzduhului au găsit 
învățații, meteorologiştii, unele legi şi regule. 

Ştim şi pe la doi, că vântul de care tremură ţiganul, 
straşnicul Crivăţ, suflă totdeauna dela Răsărit— Miază-noapte, 


dinspre Țara muscălească. 
* 

Istrienii şi Dalmaţienii cunosc năzbâtiile vânturilor Siroco 

Bora, vânturi, cari îşi au firea şi legea lor anumită. 

Tot un fel de Bora năbădăioasă domneşte pe Marea- 
Neagră, prin partea de Nord. 

Dar vânturile cele mai primejdioase bat în ţările calde. 

Harmatanul este un astfel de vânt, care bate la partea 
de apus a Africei, atinge Senegambia şi ajunge până către 
Cap Blanco, pătrunzând către Sud până în Senegal şi în 
Congo. Se scorneşte în interiorul continentului de prin De- 
cembrie şi suflă vreme mai lungă sau mai scurtă cam până 
în Aprilie, nu arare-ori câte două-sprezece zile de-arândul. 
Când se scorneşte, orizontul se roşeşte în mod neobicinuit 
la răsăritul şi la apusul soarelui. Zona înroşită creşte din 
ce în ce şi a doua zi tot azurul cel străveziu de altă dată, 
devine tulbure şi roşietic de praful stârnit din cuprinsul 
deşerturilor întinse şi triste. Un vânt fierbinte începe să 
sufle, fierbinte de crapă toate uşile şi acoperişele locuin- 
elor. Praful cel mărunt, resfirat prin atmosferă, opăreşte 
tot ce-i verde. Iarbă şi buruieni să usucă, frunzele arborilor 
se ofilesc şi în puţine zile sunt aşa de tari încât pot fi 
măcinate între degete. Pătrunde în case, „pătrunde prin 
haine, prin pielea corpului şi pricinuesc mâncărimi nesu- 
ferite. Vântul, fiind foarte fierbinte şi uscat, absoarbe cor- 
pului animal umezeala, pielea crapă în sute de locuri, o 
desface, o jupuieşte. In crăpăturile sângeroase se îndeasă 
pulberea măruntă, usucă totul şi pricinueşte dureri grozave. 

Dela sine se înţelege, că de multe ori aceste urmări ale 
Harmatanului aduc nenorociri. Pulberea cea măruntă, care 
vrând-nevrând o înghit fiinţele vii, le înneacă plămânii, le 
face cu neputinţă de a respira. Tocmai de aceea locuitorii 
ținuturilor amintite nu întârzie. de a atribui vântului în- 
suşiri otrăvitoare şi cearcă să se apere în tot felul de 
adierea lui, cea aducătoare 'de moarte. In tot timpul bân- 
tuirei nu sese nimeni din casă, astupă toate deschizăturile 
odăilor cu ştergare umede, pe care le udă necurmat până 
la încetarea vântului. 

Asemenea Harmatanului de pe coastele Africei vestice, 
suflă în Etiopia, spre golful de Aden, în Egipet şi pe 
coastele Africei nordice faimosul vânt de răsărit şi de 
miazăzi-răsărit Smum sau Samum (Samiet, Chamsin), care 
în timpul baterei sale ridică -temperatura la 40—56 de 
3rade Celsius. 

La 1900 se publică :pe ici pe colo minunatul tablou al 
lui Richard Fuchs, care represintă tocmai o vijelie produsă 
de Samum. Sub cer, din adâncimile orisontului, acoper zarea 
nori de pulbere, cari sub razele soarelui se înroşese ca la 
zarea groaznică a unui foc mistuitor. O caravană se aşează 
într'o oază şi cearcă să scape de primejdie la adăpostul unor 
palmieri. Încercarea celui căzut în valuri de a scăpa de un 
fir de paiu. -Palmierii se încovoaie şi se rup la suflarea 


vântului, cum se încovoaie un nemernic fir de cânepă. 


Cămilele se lasă la pământ, oamenii de asemenea se aruncă 
şi ei cu faţa la, pământ, după ce-şi acoper obrajii cu că- 
maşa sau sovonul — numit Kefieh — ce anume il iau la 
călătorii, în locul'turbanului. 

Astfel stând şi răsuflând, fiecare îşi păstrează umezeală 
indestulătoare pentru a nu răsufla de ultima dată. Sovonul 
se umezeşte prin respirare şi împedecă pătrunderea pra- 
fului în plămâni, Cire nu se prevede cu acest mijloc de 
apărare, se întâmplă foarte des să cadă jertfă acestei ne- 
prevederi. 

(Geoagiu) Gavr. Topica. 


COPILARIA LUI AVRAM 


Avram * fù crescut într'o peşteră, fiindcă tiranul Nimrod, 
căută să-l omoare. In peştera întunecoasă însă lumina lui 
Dumnezeu era în inima lui. El se gândeă mult şi se întreba: 
«Cine este creatorul meu ?». 

După 16 ani eşi din peşteră şi când văzù pentru întâiaş 
dată cerul şi pământul o uimire şi-o bucurie nespusă îl co- 
prinse. Apoi întrebă toate făpturile din jurul său: 

«Cine este creatorul vostru?» lar când văzù soarele ră- 
sărind, el căzù 'cu dața la pământ. 

« Acata zise el — este creatorul, fiindcă făptura lui este 
frumoasă !» i 

Soarele apuse seara. Atunci răsări luna şi Avram vă- 


*) Avram, om _evlavios din cele! mai vechi timpuri biblice, mare învăţat. Lui i 
se atribuie invenţiunea scrisului şi a explicării visurilor. Nu numai israeliţii, ci şi 
mahomedanii îl numesc sfânt şi cred că ar fi zidit sf. Kaaba din Meca. Se crede 
că ar fi stat în legături cu marii legislatori din Asia de răsărit: Zoroastru şi Brama, 

zând-o îşi zise: «Lumina ce a apus nu era Dumnezeul 
cerului, poate este lumina aceasta mică, încunjurată de ar- 
mata cea nemărginită de stele». Dar luna şi stelele dispă- 
rură şi dânsele şi Avram iarăş rămase singur. 

Atunci se duse la tatăl său să întrebă: «Cine este Dum- 
nezeul cerului şi al pământului ?». Tatăl său îi arătă idolii 
săi. Eu vreau să-i încerc, îşi zise Avram, şi când fu singur 
aşeză înaintea lor mâncările cele mai bune. «Dacă sunteţi 
voi idoli cu viaţă, luaţi-vă jertfele aduse vouă !» Dar idolii 
nu se mişcară. «Şi pe aceştia — zise băiatul — tatăl meu îi 
ține de Dumnezei?! Bine! Să mă încredinţez şi eu». Atunci 
luă o botă, şi-i sparse pe toţi afară de unul, căruia îi puse 
în mână bota şi alergă la tatăl său. 

«Tată — zise el — Dumnezeul cel dintâi al d-tale a ucis 
pe toţi fraţii lui». 

Infuriat se uită Tarah la dânsul şi strigă: «Tu, fiul meu, 
îţi baţi joc de mine? Cum ar putea să facă el un astfel de 
lucru, când eu lam făptuit cu mânele mele». 

«Ah! nu te supăra tată, lasă să audă urechia ta ce vor- 
bise gura ta! N'ai atâta încredere în Dumnezeul tău, că 
este în stare a face ceeace eu pot face cu ajutorul mânilor 
mele de copil? Cum ar putea fi el atunci Dumnezeul, care 
te-a făcut pe tine, pe mine, cerul şi pământul?» Tarah 
amuţi auzind vorbele copilului său. 

In curând auzi tiranul Nimrod de această faptă, chemă 
pe Avram la dânsul şi-i zise: «Tu trebue, copile, să te în- 
chini Dumnezeului meu sau răsplata are să'ţi fie cuptorul 
de foc». Căci la naşterea lui Avram toţi învătaţii au proo- 
rocit regelui Nimrod, că el va zdrobi idolii şi-l va răsturna 
de pe tron. Din această pricină regele îl urmăreă. 

«Dar cine este D-zeul tău, o rege?», îl întrebă fără frică 
băiatul. 

«Focul este Dumnezeul meu», îi răspunse regele, «cea 
mai puternică fiinţă». > 3 

«Focul», zise băiatul, — «poate fi stins de apă, apa este 
cu. uşurinţă purtată de nori, vântul împrăștie norii, omul 
însă resistă vântului. Astfel omul este cea mai puternică, 
fiinţă». 

«Şi eu sunt cel mai puternic dintre oameni», strigă re- 
gele. «Sau mi te închini mie, sau vei fi aruncat în văpaia - 
focului». 


a 

Atunci copilul ridică ochii săi modeşti spre rege şi zise: 
«Am văzut ieri soarele dimineaţa răsărind şi apunând seara; 
poruncește, o rege, ca să răsară seara şi să apună dimi- 
neaţa şi atunci mă închin ţie». 

După acest răspuns Avram fn aruncat în cuptor. 

Dar puterea focului nu făcù nici un rău copilului; un 


“înger îl luă încet în braţe şi îndepărtă flăcările dela dânsul. 


Şi mai frumos eşi acuma copilul din văpaiă şi îndată îi 
upăru Dumnezeu şi-l chemă din Caldea şi-l făcti prietenul său. 
Şi astfel deveni Avram întemeietorul adevăratului ser- 
viciu dumnezeesc, al unuia şi singurului Dumnezeu, al ce- 
rului şi pământului şi a toată lumea. 
Tuşa TILDA. 


EAC IES TELE. 


Încă o amintire din Algeria, şapoi. ne-om întoarce la 
moară.. Eram gata să ne sculăm dela masă. - Deodată, la 
uşa cu geam închisă, ca să ne ferească de arşiţa din gră- 
dina arsă de soare, răsunară ţipete : 

«Lăcustele ! Lăcustele !» i 

Gazda mea îngălbeni ca un om căruia i se vesteşte o 


nenorocire; şi ne pripirăm afară. Până acuma fusese atâta 


linişte 'n casă, şi n răstimp de zece minute — zgomot de 


paşi zoriţi, de voci nelămurite, perdute `n frământarea unei 
treziri. Din întunericul sălilor unde dormiau, servitorii se 
năpăstuiră afară, şi "ncepură să zdrângăne cu bâte, cu furci, 
cu îmblăcii, toate lucrurile de-ale bucătăriei, ce le cădeau 
în mână, căldări de aramă, lighianuri, tingiri. Ciobanii 
vuiau din bucium. Unii aveau scoici de mare, alţii cornuri 
de vânătoare. Şi făceau un tămbălău furtunos, înspăimân- 
tător în frunte cu înfiorătoarele ţipete de iu!... iul.. iul... 
ale femeilor arabe venite din cătunul vecin! Auzii adese, 
că-i de ajuns un zgomot mare, un freamăt viu al văzdu- 
hului, ca să "ndepărteze lăcustele, să le 'mpiedice lăsarea. 

Dar unde erau oare aceste gângănii fioroase ? În văz- 


JP 

duhul selipind de căldură nu vedeam decât un nor, purtân- 


du-se 


n zare, arămiu, îndesat, ca un nor de grindină, vuind 


ca vijelia ce 'nvălue miile de ramuri din pădure. Erau lă- 
custele. Sprijinindu-se între ele, cu aripile lor uscate şi în- 
tinse, zburau cu grămada, şi cu toate răenetele noastre, 
cu toate sforţările noastre, norul se-apropia mereu, zvârlind 
o umbră nemărginită pe întinsul necuprins. În curând ajunse 


deasupra capetelor noastre; pe margini, se văzi în răstimp ` 


de o clipă, o destrămătură, o sfâşietură. Ca boabele d'întâiu, 
când începe râpâiala, unele din ele se desprinseră, desluşite, 
roşcate; apoi norul întreg crăpă... şi această grindină de 
insecte, căzi deasă şi zgomotoasă. Cât îţi vedeau ochii, 


câmpurile erau acoperite de gângănii, de lăcuste năpras- 


nice, mari cât un deget. 

Atunci începu măcelul. Scârbos murmuit de lucruri zdro- 
bite, de pae tocate. Cu grape; cu târnăcoape, cu plugul 
frământau oamenii acest pământ mişcător ; cu cât le omorau, 
cu atât mai mult răsăriau. Mişunau straturi-straturi, cu pi- 
cioarele lor încâlcite, cele de sus făcând sărituri desperate, 
năpustindu-se în botul cailor înhămaţi pentru munca asta 
neobicinuită. Cânii din fermă, din satul vecin, sioboziţi pe 
câmp, năvăliau în ele, meliţându-le cu furie. In clipa asta, 
două companii de 'Turcoşi!), cu trâmbiţele în frunţe, sosiră 
în ajutorul nenorociţilor colonisti, şi măcelul luă de data 
„asta o nouă înfăţişare. În loc să le strivească, soldaţii le 
pârleau, împrăştiind făşii aprinse de iarbă de puşcă. 

Ostenit tot omorând, îngreţoşat de mirosul urât, intrai 
In năuntrul fermei erau tot pe atâtea ca şi afară- 
Intraseră prin crăpăturile uşilor, a ferestrelor, prin căscă- 
tura coşurilor. În căptuşala de lemn a odăii, în perdelele 
roase, ele se târau, cădeau, zburau, se cățărau pe pereții 
albi, pătându-le cu umbra lor uriaşă care le urâțà şi mai 
mult. Şi mereu duhoarea lor scârboasă. 


în casă. 


i) 'Purcos=tiralior, puşeuşi (soldaţi ce luptă în şiruri desfăcute) din armata fran- 
ceză din Africa, 


Ke 

La prânz, n'aveam apă. Cisternele?), puţurile, eleşteele, 
totul eră spurcat. Seara, în odaia mea, în care sa omorât 
sumedenii din ele, tot le mai auziam viermuind pe sub 
mobile, apoi scârţâitul aripilor asemănător cu. plesnetul 
păstăilor pocnind la căldura mare. Toată noaptea nu în- 
chisei ochii. De altfel, de jur împrejurul ‘fermei totul eră 
treaz. si lungi de foc se prelingeau pe- pământ, dela un 
capăt pân” la celalt al câmpiei. Puşeaşii împroşeau într'una. 


A doua zi de dimineaţă, deschisei fereastra can ajun ;.. 


lăcustele plecaseră ; dar ce prăpăd lăsase după ele! Nici pic 
de floare, nici firicel de iarbă: totul eră negru, ros, ars. 
Bananierii, caişii, persicii, mandarinii se recunoşteau numai 
după alcătuirea crăcilor lor despoiate, fără farmecul, tre- 
murul frunzei care e viaţa copacului. Oamenii curăţau pu- 
ţurile, cisternele. Pretutindeni, lucrătorii săpau pământul 
ca să stârpească oule gângăniilor. Fiecare bulgăre eră răs- 
turnat, sfărâmat cu îngrijire. lar iaima îţi sângeră în faţa 
miilor de rădăcini albe, pline de vlagă, ce se arătau în 
această nimicire de pământ roditor. 
(A. Daudet) i G. M. Ioxescu 


y 


DIN VIAŢA ALUNULUI 


Alunul la sfârşitul ernei. 

Alunul este un arboraș, care creşte în toate pădurile din partea de- 
luroasă și şeșoasă a ţării noastre. ' 

Copiii îl cunosc mai cu seamă din cauza fructelor sale plăcute şi a 
ramurilor sale mlădioase, din care se po iso cele mai frumoase nue- 
lușe pentru jocuri. 

Credințele poporului ne povestesc despre alun o. mulțime de lucruri 
minunate. Aşa se zice că o nuia de alune este apărătorul cel mai bun 
contra şerpilor. Această putere o datoreşte alunul următoarei îm- 
prejurări. 


2) Nişte rezervorii subter ane, pietruite, cimentate, în cure se strânge apa de ploaie 
pentru zilele secetoase. Se folosese oamenii de ele prin ţările călduroase. 

«Într’o după amiază copilaşul Isus adormise în leagăn şi Maica sa 
văzându-l adormit şe duse în pădure să culeagă fragi ca să-i dea când 
se va deştepta. În pădure găsi un loc cu fragi foarte frumoase, dar 
când se aplecă să culeagă una, din mijlocul lor sări o viperă. Maica 
Domnului se sperie, lăsă fragile şi fugi spre casă, însă vipera o urmă- 
rea. Atunci Maica Domnului se ascunse după un tufiş de aluni și stătu 
acolo până când vipera se îndreaptă în altă parte şi se făcu nevăzută. 
După acea Sf. Maria culese fragile şi pe când mergea spre casă zise: 
după cum astăzi ma apărat pe mine alunul, așa să apere de acum 
înainte şi pe ceilalţi oameni. De aceea din timpuri străvechi se crede 
că alunul e cel mai bun apărător contra viperilor şi a celorlalţi şerpi 
şi a mușcăturii lor. 

Cu smicelele alunului se descântă precum şi cu mugurii puşi în apă 
neîncepută, iar cu zama aceasta se spală mușcătura de șarpe. 


Cu băţul de alun, ce creşte întrun an şi cu care sa bătut şarpele, 


care sugea o broască, scăpând şi broasca şi şarpele, poporul nosțru 
crede, că se pot alunga norii și furtunile. 

Pe cât de minunate sunt lucrurile ce se povestesc despre alun tot 
atât de minunate sunt lucrurile ce nu se povestesc, ci se pot chiar 
vedea întâmplându-se în viaţa unui alun, dacă îl observăm cu puţină 
băgare, de seamă. 

Mai întâi, dacă ne vom uita la un alun în timpul ernei, vom vedea 
un lucru foarte ciudat. Pe când la cei mai mulţi arbori, după căderea 
frunzelor, nu au rămas pe ramuri de cât din loc în loc muguri mici, 
pe ramurile alunului se văd, afară de muguri, niște corpuşoare lungite, 
numite «motocei» (mâţăşori). 

Ce sunt acești motocei și de ce au fost ursiţi să trăiască întrun 
anotimp așa de posomorât și friguros cum e_ iarna? Răspunsul îl vom 
afla ușor, dacă vom observa un tufiş de aluni pe la sfârşitul ernei, 
când zilele încep să devie mai călduroase (prin Februarie sau mai ales 
prin Martie) 1). 

Pe când în tot timpul ernei motoceii erau tari și îndreptaţi în dife- 
rite direcţiuni, acuma încep să se lungească, se pot îndoi fără să se 
rupă şi se apleacă cu încetul în jos, până când devin. verticali. Dacă 
îi observăm mai de aproape vedem, că fiecare e format dintr'un fir, 
lung de câţiva centimetri, pe care sunt prinse, ca nişte raze, frunzi- 
şoare verzi brune, cure au forma unor solzi. 

1) Observarea celor descrise mai departe, se poate face (şi e bine a se face) mai 
uşor, dacă pe la sfârşitul ernei tăiem câteva crenguţe de alun, care au pe ele mo- 
tocei şi muguri şi le punem cu capetele întrun pahar cu apă, ca pe un buchet 
de flori. Punând paharul într'o odaie caldă, la o fereastră ce primeşte lumina 
deadreptul de la soare, alunul «înfloreşte» în cel mult cinci zile. > 


hi 

Pe fața de jos a fiecărui solz se văd prinse câte două frunzişoare 
ce acoper câte 8 umflături mici (numite saci cu polen) pline cu o 
pulbere fină de culoare galbenă ca pucioasa. La cea mai mică mișcare 
a motoceilor :se scutură din. ei nouraşi fini din această pulbere (numită 
polen). i 

În afară de motocei se văd pe ramuri, din loc în loc, muguri, dintre 
cari unii sunt mai umflaţi şi din ale căror vârfuri ese câte un buchet 
de firişoare purpurii. 

Dacă desfacem un astfel de mugure şi îl observăm cu sticle înmă- 
ritoare, d. es. cu lupa, vedem 
că, afară de frunzele obișnuite 
(încă mici de tot), sunt unele 
frunze de care sunt prinse, pe 
aceiaşi faţă, câte două corpu- 
şoare rotunde (ca nişte alice 
mici) numite ouare, pentru că 
în ele sunt închise nişte ou- 
şoare albe. Pe fiecare ouar se 
văd câte două firişoare pur- 
purii. Dacă pe capătul din afară 
al acestor firișoare s'au prins 
fire de polen atunci ouarele 
vor creşte mari şi vor deveni 
fructe (alune), iar fiecare ouşor 
va deveni semânță (miezul 
alunei). Ouarele pe ale căror 
firişoare nu s'a prins polen se 
vestejesc, se usucă şi cad. Așa 
dar, pentru ca alunul să facă 
fructe trebue ca polenul să P ? 
ajungă pe firişoarele purpuri. a oa dei ee ami GRO gi 

Cine însă duce polenul dela 5:6. Fruct. 
motocei la mugurii cu ouare ? 

În timpul verei la multe plante acest serviciu îl fac (fără să ştie) insectele 
(albine, fluturi, fel de fel de gândaci), cari intrând înt'o floare după miere 
se umplu de polen pe cari îl duc apoi în altă floare. Dar pe vremea când 
se deschid sacii cu polen a alunului, (adică când înfloreşte alunul), 
insectele stau încă ascunse prin crăpături ȘI găurele, pe sub pietre, pe 
sub coaja arborilor, prin scorburi, — dorm încă duse, cuprinse de som- 
nul adânc al ernei. 

__ Dacă vom observa un tufiş de aluni înfloriţi în timpul unei zile 

senine, dar puţin vântoase, vom vedea cum vântul, scuturând ramurile, 
face să se ridice din motocei nouraşi de polen, apoi după puţin timp 
cad spre pământ. In drumul lor însă numeroase fire de polen cad pe 
firişoarele purpaurii. Aşa dar la alun polenul e dus, dela sacii cu polen 
la ouare, de vânt. Ştiind aceasta ne vom explică acum o mulţime de 
lucruri pe care mai înainte nu le luam în seamă sau pe care le cre- 
deam fără de rost: 

1) Plantele, la care polenul e dus de insecte, au sacii cu polen şi 
ouarele înconjurate de frunze frumos colorate (flori), care produc par- 
fumuri şi sucuri dulci ; toate acestea pentru a atrage insectele. La alun, 
nefiind nevoe de insecte, sacii cu polen şi ouarele sunt înconjurate 
numai de frunzişoare mici şi verzi, haine fără strălucire, dar destul de 
călduroase pentru a le'apăra de gerul cel mai mare al ernii. 

2) Pe când la plantele la care polenul e dus de insecte, firele de 
polen sunt lipicioase (de ce ?), la alun polenul e uscat, aşa că e luat 
cu uşurinţă de vânt şi împrăştiat. 

3) Când a sosit timpul prielnic, motoceii devin mlădioşi şi solzişorii, 
cari înainte erau strâns lipiţi unul de altul, se îndepărtează pentru a 
lăsa liber polenul. 

4) Motoceii au câte o codiţă subţire ca să. poată fi clătinaţi cu uşu- 
rinţă de vânt. 

5) Alunul înfloreşte înainte de a infrunzi, căci frunzişul ar împedeca 
ducerea polenului prin vânt. 

6) Motoceii fiind aplecaţi în jos, polenul, dintrun sac oarecare al 
său, cade pe spatele solzişorului, ce este mai aproape, jos, sub dânsul. 
Aici stă până când îlia vântul. Altfel ar cădeă de-a dreptul la pământ, 
unde ar putrezi din pricina umezelii. 

T) Plantele, ca alunul, dacă ar crește departe una de alta cu greu 
le-ar puteă aduce vântul iz Alunul formează de obicei tufişuri dese 
şi apropiate. 

8) Cu toate acestea o. mare parte de polen e împrăştiată de vânt 
fără folos. De aceea alunul produce mult mai mult polen decât o 
plantă la care răspândirea lui se face prin insecte. 

9) Pentru a prinde polenul firişoarele purpurii trebue să iasă în 
timpul înflorirei afară din mugure, pe când ouarele pot stă liniștite 
înăuntrul mugirelui la adăpost de frig şi vânt. 

10) Ca să prindă mai bine polenul, firişoarele purpurii sunt mari şi 
acoperite cu perișori. 

11) Când e furtună solzişorii din motocei se apleacă peste saci şi nu 
lasă polenul să se mai scuture. Acest lucru ar păreă la prima vedere 
nepotrivit, dar îşi are rostul său. Vânturile puternice, ducând prea de- 

parte polenul, îl împrăştie fără folos. De aceea polenul nu se scutură 
decât atunci când vântul e slab. lată dar că tot ce se întâmplă în viaţa 
alunului, în acest timp, se face cu rost și cu scop; tot aşa se poate 
spune și despre viaţa alunului în celelalte anotimpuri, insă despre 
aceste vom mai vorbi la timpul potrivit. - 
; G. Borez. 


MOS TOADER 


` Parcă-l văd intrând pe uşă pe moş Toader, cu fața râ- 
zătoare totdeauna şi întrebându-ne : 

— Ce mai veste, copii, pe-aici pe la oraş? C'apoi pe la 
noi nu-i nimic, 

— Bine, moş Toadere; dar ar fi şi mai bine, dacă ne-ai 
mai spune câte ceva din tinereţile dumitale. 

Moş Toader eră un om ca de vreo 70 de ani, scurt, cu 
o barbă albă şi lungă, de parcă eră moş Crăciun, bun la 
inimă şi dătător: îţi dădeă, dacă se puteă, şi cămaşa de pe 
dânsul. 

Nu-ţi spuneă nimic până nu-l rugai de vreo două-trei ori. 

— Povesteşte-ne ceva, moş Toadere, îl rugarăm şi a 
doua oară. 

— Ei! hai, de hatârul lui Ionică, să vă spui ceva vechi, 
vechi de tot, tocmai de pe când eră bunicul flăcău... 


$ 
+ * 


«Apoi eră acum jumate şi mai bine de veac, când tre- 
buiă să trec prin pădurea a mare şi întunecoasă, o ştiţi 
voi, aia în drumul plai, care duce la oraş. 

— Da de unde s'o ştim, moş Toadere... : 

— Apoi da, că bine ziceţi copii, n'aveţi de unde s'o ştiţi. 

— Da spune mai departe, moş Toadere, zise Ionică. 

— Apoi bine că mi-ai adus aminte, Ionică, că eu mă 
luasem cu altceva. Şi cum vă spusei mai departe, eram pe 
atunci de vreo zece ani, şi nu ştiam aşa de bine drumul la 
oraş. Dar fiindcă aveam treabă, mă pune naiba şi mă duc. 

«Când ajung în pădure, eacă apuc alt drum decât acel 
care trebuiă, şi mă rătăcesc ! 

«Văzând eu că nu mai ies la capăt, apuc pe rând fie- 
care drum; căci am uitat să vă spun, că acolo unde mă 
găseam atunci, drumul se răshiră în alte cinci drumuri 
mai înguste. 

«Tot degeaba, căci pe care drumuleţ mergeam, când 
ajungeam pe la mijloc, dădeam peste câte o prăpastie de 
ţi-eră frică să mai înaintezi. 

«Dar nu eră numai asta! 

— Dăr ce maiʻerà? răspunseră, copiii. 

' — Începuse a se întunecă şi-mi eră frică. 

«Văzând eu asta, am apucat-o prin pădure, doar oi găsi 
un copac mai gros şi bun de culcat în seara aceea. 

«După puţin timp găsesc în sfârşit unul. Mă sui încet 
şi mă îngrămadesc pe o cracă. 

«Dela “o vreme aţipisem. Tocmai când dormeam mai 
bine, aud un zgomot la rădăcina copacului şi văd o lumină. 

«Erau nişte hoţi, cari furaseră o vită, o tăiară, fripseră 
carnea şi acum se puseseră oamenii la mâncare- 

— Dă-te jos strigă unul din hoţi, căci par'că mă zăriseră,! 

Inima din mine mi se făcuse cât un purice. 

— Dă-te veveriţă jos, ce mi te-ai cocoţat acolo sus, 
strigă un altul. 

Ne având ce face mă dau jos încetişor ca să nu cad, 
căci eram o leacă cam ameţit de somn. Când ajung jos ce 
să vezi ! 

“Mă înhaţă hoţii, şi mă vâră întrun butoi bătând capacul 
cu cue, ca să nu-l pot scoate. Ear ei luară pielea vitei, 
lăsând numai oasele şi plecând sănătoşi. 


Lupii auzind zgomotul şi mirosind a carne, începură a 
se aduna ca la pomană, rozând la oase. 
Ce să fac eu acum, ca să scap din butoi? Imi ziceam: 

dacă o aluneca coada vre-unui lup în gaura dela cep a 
butoiului, aş şti eu ce să fac! Şi numai cum mă gândem, 
văd o coadă în gaură; eră coada unui lup, care tot învâr- 
tindu-se pe lângă butoi după oase, i-a alunecat coada 
înăuntru. Eu apuc atunci -coada cu amândouă mânele şi 
trag cât pot. Văzând asta lupul, şi totodată simțind şi durerea, 
o ia la goană în vale şi eu, în boloboc, după dânsul. 

Pe când se târea bolobocul pe pământ, la vale, numai 
dă de un pietroi şi se sparge, lupul de frică o ia raznă 
prin pădure, ear eu a dat Dumnezeu de-am scăpat teafăr 
şi sănătos precum mă vedeţi, copii, până n ziua de azi. 

Ear daca râdeţi şi nu credeţi, încercați şi voi! 


Tulcea. , Ga. Bupu 


CE NE POATE POVESTI UN TRUNCHIU DE COPAC ? 


Colo sus în codrii străvechi ai Carpaţilor un zdravăn 
tăetor de lemne a doborât cu securea-i puternică unul din 
uriaşii stejarilor. Bătrânul copac stă acuma răsturnat la. 
pământ... De când a eşit din ghioacea seminții lui mulţi 
ani au trecut, multe plante, tovarăşe de-ai lui, au perit, 
mulți oameni au părăsit această lume şi dacă stejarul ar 
puteà grăì, câte lucruri frumoase nu né-ar puteà povesti ! 

Prea mult am cere deci dela stejar şi totuşi el ne poate 
arătă cel puțin câteva din cele mai însemnate întâmplări 
din viața sa. Pentru acest scop e destul ca noi, oamenii, 
să-l ştim întreba, să-l ştim observa. 

Să privim puţin la suprafaţa netedă de pe tăetura fă- 
cută de tăetorul nostru. În jurul unui punct din mijlocul, 
din centrul trunchiului, vedem nişte cercuri, adică margi- 
nile unor straturi cilindrice, aşezate mai mult sau mai puțin 
regulat în jurul lui. (Vezi figura). 

Dacă le numărăm cu băgare de seamă găsim vro sută 
sasezeci, ceace ne spune că stejarul nostru are o vârstă de 
160 de ani. 

Ne vom întreba însă de ce se pot deosebì aşa de uşor 
straturile (inelele) trunchiului ? 

În trunchiul oricărui copac este, lângă coajă, o parte 
plină de viaţă, care se numeşte strat generator. Acest strat, 
care se desvoltă când copacul este încă tânăr, dă naştere 
în fiecare an, până la moartea lui, unui strat lemnos în 
lăuntru, unui strat de liber în afară. Astfel că straturile lem- 
noase cele mai vechi sunt mereu împinse de cele noui 
în spre centrul trunchiului. Această parte lemnoasă, for- 

mată în cursul primăverei, adică în timpul când sucul 
curge, circulă. în cantitate mai mare, este compus din o 
mulţime de vase (ţevi) largi. pe când stratul generator pro- 
dus în timpul toamnei este din potrivă sărac în vase, dar 
bogat în fibre. Cunoscând acuma vârsta stejarului nostru, 
să privim din nou cu băgare de 
seamă la tăetura lemnului, nu 
cumva am mai putea trage şi 
alte învățăminte. 

Vedem mai întâi că toate stra- 
tele trunchiului nu au aceeaşi 


ţiri. Aceste sunt formate în anii, 
cari au fost foarte secetoşi sau 
în care arborul a avut o mare 
bogăţie de roade. In casul din 
urmă, partea cea mai mare a 
sucului l’a întrebuințat arborele 
pentru a da naştere fructelor şi 
numai o mică parte a fost folosită, 
pentru formarea noului strat 
lemnos. 

Alte straturi observăm că sunt 
mai groase, ceeace dovedeşte că s'au format în anii în cari a 
fost multă umezeală, când arborele a avut din belşug suc şi 
prin urmare hrană destulă spre a se putea forma cu uşurinţă. 

Şi astfel dacă suntem curioşi să ştim, cari ani au fost 
îmbelşugaţi şi cari slabi, n'avem decât să numărăm stra- 
turile, cari despărţesc stratul cel mai din afară, adică cel 
mai tânăr de cele mai groase sau mai subţiri din lăuntru. 

Mai observăm pe tăietura trunchiului, pe ici pe colo, 
unele părţi de coloare, brună-închisă, cam prăfoase şi gău- 
rite. Aceste ne arată iernile foarte geroase. Căci partea 
lemnului formată în timpul anului fiind în partea cea mai 


grosime. Unele sunt foarte sub- 


Si 
FAN 

din afară a trunchiului, gerul a făcut'o să piară şi apoi a 
fost acoperită din nou cu alt lemn sănătos. Făcând iarăşi 
o mică socoteală a straturilor vom avea anii în cari iernile 
au fost toarte geroase. 

Dar trunchiul ne mai spune şi altceva, 

Unele straturi au pe toată întinderea lor o grosime egală, 
care dovedeşte că în acel an. sau hrănit bine şi potrivit. 

Din potrivă, dacă stratul nu este egal de gros, ci mai 
îngust întrun loc şi mai larg în altul, este o dovadă că 
arborele a fost împedecat, în partea îngustă, de a se hrăni 
în deajuns. pe când în partea mai groasă nu sa ivit nici 
o pedecă în buna hrănire a stratului. 

Din cele spuse aici oare nu urmează că arborele ne-a 
istorisit unele lucruri din viaţa sa? 

Da, el ne-a spus vârsta lui, anii în cari a fost ameninţat 
de iernele friguroase şi cari i-au lăsat în adevăr urme pe 
uriaşul său trup- Ce am putea să-i mai cerem să ne po- 
vestaască? 

PROBLEMA DE REZOLVAT 


Un tată lasă fiilor săi, prin testament, averea sa, ca să se împartă astfel : 
întâiul copil să primească 800 lei şi a opta parte din rest, a doilea să pri- 
mească de 2 ori 800 lei şi a opta parte din ce-a mai rămas, al treilea copil 


Y 

de 3 ori 800 şi a opta parte din rămăşiţă şi aşa mai departe până la cel din 
urmă fiu. Dupăce s'a făcut împărţeala s'a dovedit că toţi copiii au primit părţi 
egale. Întrebarea este : cât; de mare a fost averea rămasă şi câţi copii şi-au 
împărţit această avere ? 


Rezolvarea se va publică în No. 12. Moş RADU. 

APARE DE 2 ORI PE LUNĂ SUB DIRECȚIA 
D-lui I. MOISIL. — București | 


PRIMEJDIILE CE BOGAŢIA ADUCE COPIILOR 


«Este mai uşor să intre funia prin urechile acului, decât 
bogatul în împărăţia ceriului», ne spune Sf. Scriptură. 

Pricepeţi voi, copiilor, ce însămnează aceste cuvinte ale 
Mântuitorului nostru Isus Christos ? 

Spuneţi voi: Este în adevăr lucru primejdios pentru un 
copil; când are mulţi bani în buzunarul lui ? Şi de ce anume ? 

Dar iată că vă răspund eu. 

Având copilul bani mulţi i-şi face toate poftele lui ne- 
bune şi devine robul trupului său. Lăcomia după mâncări 
gâdilitoare s. es. şi după tot feliul de dulceţuri creşte încetul 
cu încetul aşa de tare. că copilul fără să ştie devine jucăria 
acestei lăcomii şi nu se mai gândeşte şi la deaproapele său. 

Şi astfel devine în urmă nepăsător de alţii şi împetrit în 
inima sa, gândindu-se numai la sine însuşi. 

Nu vreau să zic însă că fiecare copil cu bani mulţi trebue 
să devină împetrit la inimă şi stricat de deosebite pofte urîte. 
Dar în totdeauna banul este o mare primejdie pentru tineri. 
Este foarte greu să-ţi înfrânezi poftele şi să te sileşti a trăi 
simplu. De acea un copil de bani gata trebue să se silească, 
de sute de ori mai mult, — decât unul sărac — ca să nu 
devie robul tuturor patimilor. Copilului sărac, chiar starea 
sa îi înfrânează poftele rele, pe când copilul bogat trebue 
singur să şi le înfrâneze. 

Spre acest scop însă copilul are lipsă de o voinţă tare, 
de un spirit puternic, — pe care însă nu fiecare îl poate 
avea, şi pentru aceasta trebue să se obicinuiască mereu 
a-şi înfrâna poftele cele rele. l 

De acea spune Sf. Scriptură: «Este mai uşor să intre 
funia prin urechile acului, decât bogatul în împărăția ce- 
riului». 

Nu numai lăcomia după mâncări este singura primejdie. 
Din toate părţile vin ispitele duşmănoase pe care tânărul 
nu vrea să le biruească, ci le crede prietenii săi şi astfel pe 
încetul bietul copil bogat, ajuns într'o zi, — încărcat cu 
toate păcatele şi relele obiceiuri, — în lumea cea mare a 
vieţei, dă cu capul peste tot locul de nenorociri. 

La vechi Greci eră o credinţă, că omul căruia îi merge 
prea bine şi toate i se fac după poftă, a căzut răsbunării 
zeilor. Şi această credinţă are un mare simbure de adevăr. 
Căci bogăţia îl face pe om înfumurat, dispreţuitor de se- 
menii săi, crunt şi brutal cu deaproapele său şi nu-i mai 
pasă nici de legile lui Dumnezeu, nici de ale oamenilor. 

Istoria ne spune că Regele Policrat din Samos, "căruia 
îi izbutea orice întreprindere, şi-a aruncat, de frica răzbunării 
zeilor, inelul său cel mai preţios în mare numai că să-i 

împăciuiască. Un peşte înghiţi inelul şi în ziua următoare 

un pescar, care prinsese întâmplător peştele, aduse Regelui 
inelul pe care "| găsi în stomacul lui. 

Atunci toţi prietinii săi părăsiră pe Policrat şi în curând 
se prăbuşi şi puterea sa. Din această povestire urmează, 
că fericirea şi izbânda face pe om de obicei sumeţ şi i-şi 
perde iute dreapta ţinere în samă şi smerenia (modestia), 
aşa că ura şi pizma tuturor pe cei cari iea jignit şi vătă- 
mat se deslănţuesc asupra capului lui şi-i amărăşte şi zdro- 
beşte viaţa. Pentru ca să se poată apăra în contra acestora, 
nu este, de bună seamă, de ajuns a arunca un inel, fie şi 
cel mai scump de pe lume, în apă. Zeii vor zâmbi, cel 
mult, “la o astfel de faptă. 

Şi dacă este vre-unul din voi, copii, dintr'o, casă bogată 
şi aruncă spre pildă, drept jertfă, un vas scump de porcelan 
spărgându-l în mii de bucăţi şi-i va zice mamei înspăimân- 
tate de isprava sa: «Am adus vasul jertfă, căci am voit să 
împăciuesc zeii!» cu asta ar dovedi cel puţin,-că nu cunoaste 
bine zeii. 

Nu! Trebue ceva mai mult pentru a-i împăciui. Trebue 
să jertfeşti sumeţia şi îndrăzneala ta proprie şi zilnic să 
te deprinzi a te gândi la deaproapele tău, care întru nimic 
nu este mai pe jos de tine, ori din ce clasă de oameni ar 
fi, iar pe camarazii şi inferiorii tăi să-i tratezi cu gingăşie, 
cu delicateţă. Şi un lucru bine să-ţi mai însemnezi : cel ce 
este grosolan cu altul, va fi şi cu tine îndată ce nu-i va 
veni ceva la socoteala lui. 

O astfel de jertfă este cu mult mai grea decât a arunca 
inele scumpe în apă, dar şi cu mult mai plăcute lui Dum- 
nezeu şi numai smerenia îl va împăciui în adevăr şi astfel: 

Dragostea ce o răspândim deaproapelui nostru va fi un 
adăpost sfânt, care va binecuvânta orice lucrare şi între- 


prindere a noastră. 
Moş RADU. 

PARAINESIS. 
Indemnuri şi sfaturi 

Cel ce a gândit şi a „simţit mult în viaţa sa și gândirile și simţirile 
sale nu le-a lăsat să dispară fără de urmă: şi-a putut agonisi o astfel 
de “comoară, care în orice clipă a vieţii îi dă o bogată hrană sufle- 
tească. Multe lucryri frumoase au scris înţelepţii, deschizând astfel - 
izvoare bogate de îndemn şi încurajare în bine, de mângâiere şi uşurare 
în netericire, şi în amândouă deopotrivă, de înălţare sufletească, de no- 
bilitare a inimii și a minţii. Aceste învățături însă pot să înrâurească 
asupra noastră numai dacă ni le-am însuşit prin o adâncă simţire și 
gândire, dacă frământându-le îndelungat în sufletul nostru sau lipit 
de noi ca şi miresmele florilor de vântul serii. s 

Cel ce trăeste vecinic în bine, nu e în stare să-şi agonisească o astfel 
de comoară. Dumnezeu numai celor ce sufer le-a îngăduit mângâierea, 
de a putea trage învățături, cari să vieţuiască în inimi, din faptele și 
propăvăduirile oamenilor, din firea întreagă. Cât din parte-mi: eu mul- 
ţumese lui Dumnezeu, că mi-a dat o viată nu fără de suferinţi-amare 
au fost acelea în adevăr,—dar printr'însele am învăţat a cunoaşte preţul 
omenimii, a deschilini adevărata mărime de strălucirea deșeartă, a su- 
feri cu răbdare necazurile, a mă alipi cu credinţă către cei credincioși 
şi mai pre sus de toate a simţi: cum, chiar şi suferinţele şi durerile 
cele mai sfăşietoare, ne aduc o bucurie sufletească. și ne învaţă a ne 
ridica de asupra sorții. 

Cugetarea aceasta e dintre acelea, pe care mai de multe ori şi mai 
cu drag le-am spus în viaţa mea. Vor fi, gândesc, dintre cei ce sufer, 
cari vor găsi mângâiere în scrisul meu; mi-a fost deci peste putinţă, 
ca în şirele acestea puţine, pe cari le scriu pe seama ta, dragul meu 
nepot, să nu-ţi las o pomenire din mica comoară, ce-am strâns-o în zi- 
lele mele bune şi rele. 

Vremea nu te întreabă şi nu te aşteaptă, ci trece năvalnică în ne- 
curmatul ei mers înnainte. Cele mai multe din zilele mele s'au stins, și 
cine ştie, în care clipă se va scutură şi floarea vieţii mele? cine ştie, 
în care moment va trebui să mă duc și eu acolo, unde de mult mă 
aşteaptă fratele meu mai înnainte adormit ? Nu chem ceasul acela, dar 
nici nu mă înspăimânt de venirea lui. Nădejdi trezite din vreme, dar 
pierdute curând, porniri avântate, cari însă nu şi-au găsit alvia lor pri- 
incioasă ; prezent deşert și viitor nesigur: iată ce mi-a împrejmuit tine- 
rețele! Şi totuşi nu-mi pot numi soarta mașteră; pentrucă am aflat şi 

câte o inimă iubitoare ; pentrucă — pot zice — iubirea unora din cei 
mai aleşi ai vremii şi ai ţării mele mă va însoţi şi în mormânt. 

Numai tu să-mi păstrezi cu credinţă pomenirea până în ceasul morţii, 
numai tu să-mi citeşti cu inimă totdeauna înviorată rândurile acestea 
şi să-mi asculţi cu drag poveţile. Şi nu le vei asculta în zadar! Băiatul 
care a crescut în braţele mele îngrijit cu cea mai ferbinte iubire, nu 
va rămânea rece faţă de preocupările cele mai dragi şi mai sfinte ale 
sufletului meu, şi se va deprinde a se înflăcără deapururea în toată 
fiinţă sa de iubirea virtuţilor, a patridi şi a omenimii. 

Se sporesc mereu şi anii vieţii tale, și nu peste mult experienţa îţi 
va îndrepta privirile asupra unor lucruri, la cari nici n'ai gândit în 
fericita ta copilărie. Dincolo de păreţii casei părinteşti, te așteaptă altă 
lume, în care, când vei fi nevoit să păşeşti, adesea vei vedeă, nu fără 
de oare care durere a inimii: cum sunt călcate în picioare numele cele 
mai sfinte, sau cum sub masca lor se slujește intereselor celor mai ne- 
ruşinate.  Priveliştea aceasta, ştiu, că îţi va pricinui dureri sfâşietoare, 
cu atât mai sfâşietoare, cu cât îţi vei păstră mai curate simţirile; dar 
bagă bine de seamă, ca nu cumva din pricina aceasta să prinzi a urâ 
omenimea; sau să ajungi în ispita de a crede, că idealul acela de mo- 
ralitate, pe care înţelepţii îl numesc virtute, e numai o plăsmuire, o în- 
chipuire deşartă. Gândeşte-te: că nici când mau fost vremi atât de vi- 
trege, neamuri atât de oropsite, locuri, între împrejurări, atât de nefericite, 
încât să nu să fi găsit inimi, cari să nu se închine adevăratelor virtuţi. 
Nici când n'a fost, cel puţin rar s'a găsit om, care, chiar și pe treapta 
cea mai de jos a decadenţei morale, să nu fi recunoscut, măcar numai 
pentru anumite clipe şi chiar stăpânit de desnădejde, că virtutea e vred- 
nică de iubire. Şi mai pre sus de toate nici când n'a fost și nici nu 
va fi vre un om, care să nu-și fi privit curăţenia inimii și a sufletului, 
chiar şi între cele mai crunte prigoniri şi primejdii, drept un dar, o 
_ binecuvântare a cerului și care chiar şi în nenorociri să nu se fi crezut 

mai fericit, decât mişelul, căruia îi surâde norocul. Liniştea și conştiinţa 
curată sunt nelipsite de blândeţe. Prin ele nu numai că poţi răbda 
năcazurile, ci le poţi suporta cu vrednicie, şi prin ele nu numai că te 
poţi smeri, ci și înnălţa sufleteşte. Acestea două te întăresc în lupta 
vieţii şi în lupta împotriva ispitirilor sorții, și ce i-ar şi putea face toate 
strălucirile şi făgăduinţele sorții unui om, care a învăţat a-şi clădi 
fericirea şi vrednicia sa de om pe un temei mai adevărat, mai real. 

„Aşa dară, din bună vreme, trebue să te deprinzi: a cunoaște virtutea 
aoiubi şi a te face stăpân pe dânsa în: așa măsură, încât să ţi se con- 
topiască cu firea ta, şi să nu te mai despărțeşti de ea în nici o im- 
prejurare a vieţii. Ca în ori-ce dobitoc, astfel și în om sălășlueşte în 

foarte mare măsură iubirea de sine (egoizmul); şi aceasta este un dar 
ciudat al naturii, care, după cum îl îndrepţi, poate să-ţi fie de ajutor 
în săvârşirea. binelui, sau de îndemn pentru făptuirea relelor. Ceeace 
mai întâi de toate trebue să faci în privinţa aceasta, e: să te năzuiești 
a-ţi câştiga regule de viaţă, sănătoase şi trainice. Fără de acestea, şi 
dacă nu e rău cineva, totuşi. pornirile repezi şi vecinicele şoapte ale 
iubirii de sine, de foarte multe ori rău înţelese, îi îndreaptă pașii; şi 
acuşi face bine, acuşi face rău şi întreg traiul său e un astfel de amestec 
nedesluşit. De aceştia sunt cu milioanele ; și adesea natura a sădit în 
inimile lor mai multă aplicare pentru făptuirea binelui, decât a'răului; 
şi greşala lor e, că nu şi-au zidit viaţa pe-un temei cum se cade, că 
nu și-au luat o ţintă hotărâtă înaintea lor, în spre care deopotrivă să 
se îndrepteze între  feluritele împrejurări. Fereşte-te de această nete- 
meimicie, care de cele mai multe ori te duce în prăpastia demoralizării ; 
și la toată întâmplarea te osândeşte la soarta mizeră a omuleţilor de 
toate zilele, a gloatei celei mai josnice. 

Nu este om, în sufletul căruia să nu fi fost sădite dela fire sămânţele 
binelui şi al frumosului. Cel ce a avut norocul să se nască între oameni 
adevărat culţi ; cel ce în pruncia sa a avut prilejul să vază sămânţele 
acestea deplin înflorite în preajma sa: ce ușor îi este acestuia, ca urmând 
poveţele sufletului său şi pildele altora, să-și câştige cunoştinţe adevărate 
despre cerinţele cele mai curate ale moralității? Chiar dacă prezentul 
n'ar da nici un fel de grai în privinţa aceasta, letopiseţele neamurilor 
sunt pline de pildele cele mai minunate; şi cu toate că de cele mai 
multe ori figuri nemernice şi nu arare ori chiar îngrozitoare le îm- 
prejmuie: totuşi, chiar prin aceasta; cu atât mai strălucitoare ni se 
arată acelea. 

A cunoaşte binele e mai uşor, decât a-l face; ba ce e mai mult, nici 
a face bine de multe ori, nu e greu. A-ţi întocmi întreagă viaţă după 
nişte regule statornice și a nu face nimic imoral, nici chiar atunci, când 
ne-ar îndemnă la așa ceva binele nostru, pornirile şi patimile noastre 
— aceasta se chiamă virtute. Şi aceasta este o comoară cu mult mai 
scumpă şi mai măreaţă, decât ca să putem ajunge în stăpânirea ei fără 
de trudă mai îndelungată. Dar nici să nu ţi-o închipuieşti din cale afară 
de obositoare. Căci după cum lungă este calea, care duce la treapta cea 
înaltă a știinţii ; ear îmbogățirea zilnică a minţii cu cunoştinţe noue ne 
face plăcute ostenelile ; tot astfel şi pe cărarea virtuţii presară flori 
„conştiinţa desăvârşirii, înfrumusețarea inimi cu podoabe din ce în ce 
mai alese şi resplata aceea negrăit de dulce, pe care o aduce cu sine 
„orice faptă bună. Mulţi au zis că e spinoasă cărarea aceasta ; dar cre- 
de-mă : pe om de multe ori îlajung nefericiri in viaţă, pe cel bun deo- 

potrivă ca şi pe cel rău. Deosebirea e: că cel rău poate privi neferi- 
cirea drept pedeapsă doborâtoare: cel bun însă o priveşte ca pe o fur- 
tună, înţâmplător deslănţuită, care însă nu poate prinde putere peste 
sufletul lui. Pentru aceea așa dară în tot ceasul vieţii tale îndreaptă-ţi 
cu cinstire și iubire privirile cătră virtute: nu amână nici un prilej 
de-a face bine ; şi chiar dacă fapta se împotriveşte cu binele şi inte- 
resul tău de-o clipă, deprinde-ţi voinţa, ca să poţi birui. Aşa vei putea 
înainta încet şi fără piedică pe cărarea virtuţii; în chipul acesta va da 
flori pe veci neveştejite dragostea binelui și a frumosului: în chipul 
acesta îţi vei putea strânge puterile trebuincioase. pentru ca odată să 
poţi munci pentru vremea ta şi cea viitoare, și să fii pomenit de to- 
varăşi întotdeauna cu dragoste şi stimă. 
(Fr. Kölcsey). -> . Niţă CÂRSTEA. 


DIN POVEȘTILE VECHILOR GRECI. 


DEDAL ŞI ICAR. 
i PERA 

Dedal a fost fiul lui Meteor, un strănepot al regelui 
Erehteu din Atena şi cel mai iscusit bărbat de pe timpul 
său, căci erà arhitect, sculptor şi tăietor în piatră. Lucră- 
rile lui de artă erau admirate de toată lumea. 

Despre statuiele lui se zicea că trăiesc, umblă şi văd şi 
că ele, nu trebuesc socotite de chipuri, ci de ființe însu- 
fleţite. Pe când la statuiele maieştrilor de mai nainte ochii 
erau închişi şi mânele lipite de laturile corpului, atârnând 
molatic, el fu cel d'întâi, care făcu statui cu ochii deschişi, 
“cu mânile întinse, stând sau păşind cu picioarele. Dar, pe 
cât era Dedal de mare maiestru, pe atâta era şi de mândru 
şi gelos de arta lui. Slăbiciunea asta îl făcù chiar rău fă- 
cător. Avea Dedal un nepot cu numele Talos, numit după 
alţii Perdix, pe care îl învăţă meşteşugurile sale şi care 
promiteă a fi şi mai mare maiestru decât unchiul său. 

Fiind încă copil, descoperi el roţile pentru facerea oale- 
lor. Falca unui şarpe, pe care o găsise undeva, o folosi 

drept ferăstrău, şi cu dinţii acelei fălci tăie o scândurică. 
Unealta asta o făcu mai apoi din fier, tăind în ea un rând 
de dinţi, şi astfel deveni descoperitorul ferăstrăului. Tot el 
descoperi strungul, îmbinând pentru întâiaşi dată două 
braţe de fier, din cari unul steteă pe loc, iar celălalt să 
învârteă. A mai descoperit şi alte Imeruri ingenioase, toate 
fără ajutorul învățătorului său, şi îşi făcu astfel un mare 
renume. 

Dedal începi însă a se teme, că renumele elevului său 
va deveni mai mare decât al maiestrului şi astfel cuprins 
de ură, ucise cu viclenie pe acest deştept copil, aruncându-l 
de pe zidurile Atenei. Pe când îl îngropă, fu însă prins 
asupra faptului. Întrebat. ce face, răspunse că îngroapă 
un şarpe. Inaintea areopagului (judecătorii), fu  învino- 
văţit de omor şi găsit vinovat. A scăpat însă cu fuga şi 
la început rătăceă încoace şi încolo prin Attica, fugi apoi 
în insula Creta. Aici găsi adăpost la regele Minos, deveni: 
prietenul acestuia şi ca maiestru deveni şi aici foarte re- 
numit. Regele îl însărcină să facă o clădire în care să 
ascundă, dinaintea oamenilor o dihanie pocită numită Mi- 
notaur, care adică dela cap până la umeri aveă formă de 
taur, iar de aici încolo chip de om. 

Cu mintea, lui cea ageră, Dedal, construi astfel aşa nu- 
mitul Labirint, adică «Cale încurcată»*, o clădire făcută 
din cotituri şi 'sucituri, care încurcau şi ochiul şi picioarele 
celui ce intră întrânsa. Nenumiratele coridoare se îmbucau 
unul într'altul, întocmai ca albia încurcată a şerpuitorului 
râu Meandru, din Frigia, care în mersu-i îndoielnic, acuş 
curge înainte, acuş îndărăt şi adesea merge în contra va- 
lurilor sale proprii. După ce clădirea fu gata şi Dedal o mai 


*) Labirint, — lucru încurcat, — la noi Românii: «Cale încurcată», pe care o 
„avem desemnată. de măiestrele ţărance încondeietoare pe ouăle: de paşti. Intr'un 
astfel de «drum încurcat», ca în toate lucrurile şi. împrejurările grele din viaţa 
noastră, mai cuminte este a ţinea mijlocul, nici prea-prea, nici tfoarte-foarte, sau 
după cum cu înţelepciune spuneau strămoşii noştrii, Romanii: «Medio tutissimus 
ibis», adică «Calea de mijloc este cea mai sigură, cea mai bună». 

examină odată, chiar şi el putu numai cu mare greutate 
să iasă dintr'însa. Aşa minunăţie înşelătoare a clădit ! Mi- 
notaurul a fost apoi aşezat în mijlocul labirintului, unde i se 
dedeă de mâncare câte şapte tineri şi şapte fecioare, pe cari 
oraşul Athena era datoare să le plătească regelui din Oreta, 
ca tribut, tot la nouă ani. 

Cu timpul însă, i se urâse lui Dedal aici. Cuprins de 
dorul ţării sale iubite, gândurile îl chinuiau, că trebue să-şi 
petreacă întreaga viaţă pe un ostrov închis de toate păr- 
tile cu apă, la un rege tiran, care nu se încredeă nici 
prietenului său. Mereu se gândeă, cum să scape de aici? 
După ce se gândi şi răzgândi mai multă vreme, in sfârşit 
strigă vesel: «Am găsit scăparea ; poate să mă ţină Minos 
cât o vreă departe de uscat şi de apă, aerul tot imi ră- 
mâne liber; oricâtă putere are Minos, asupra văzduhului 
nu poate porunci. Prin aer voi eşi eu de aicil». 

Aşa a zis, aşa a şi făcut. Cu spiritul lui inventiv a bi- 
ruit natura. A inceput a aşeză unele lângă altele, pene de 
paseri, una mai scurtă lângă alta mai lungă, in aşa chip, 
incât credeai că au crescut ele singure astfel. Penele le 
legă pe la mijloc cu fire de in, iar din jos le lipi cu ceară. 
Penele aşezate astfel le incovoie niţel, incât aveau infăţi- 
şarea unor aripi. 

Dedal aveă cu dânsul pe un băiat al său cu numele Icar. 
Acesta stă lângă dânsul şi cu mâna-i copilărească se a- 
mestecă şi el curios, in lucrarea măiastră a tatălui său ; 
acuş prindeă o pană a cărei puf îl mişcă aerul, acuş lipeă 
cu degetul cel mare şi cu arătătorul ceara galbină cu care 
lucră şi maiestrul. Tatăl său îi ingăduiă să facă ce vreă 
şi zâmbeă la munca neindemânatică a copilului. Când a 
isprăvit totul, Dedal işi potrivi insuşi aripele pe corp, se 
avântă şi se ridică in aer, ca o pasere. După ce se coboră 
iară la pământ, invăţă şi pe băiat să zboare. Pregăti adică 
şi pentru dânsul o pereche mai mică de aripi. 

«Dragul meu fiu, —îi zise, —aţine-te totdeauna pe calea 

mijlocie, ca nu cumva coborându-te in zbor, aripele să a- 
tingă marea şi udându-se să te tragă in fundul valurilor, 
sau, ridicându-te prea sus in inălţimea văzduhului, penele 
să-ţi ajungă prea aproape de razele soarelui şi să iee de- 
odată foc. Zboară intre apă şi soare, urmând in aer tot 
număi după mine». 

Cu astfel de poveţe Dedal prinse şi fiului său aripele 
de umăr, dar mâna bătrânului incepu a tremură, când i le 
legă... O Jacrimă ii picură pe mână. După aceea imbrăţişă 
băiatul, ii dete o sărutare, care eră să fie cea din urmă. 

(Va urma). 


. 


ADUNAREA, USCAREA PLANTELOR ŞI AŞEZAREA 
LOR ÎN HERBARIU. 


Indată ce pământul îşi lapădă haina cea albă şi. soarele trimite ra- 
zele cele calde, după cari am aşteptat cu dor în timpul iernei, muscele, 
țânţarii, fluturii şi alte vietăţi, umplu aerul cu zbârnâitul și zborul lor; 
turnicele harnice es din muşuroaie şi-şi caută nutreţul ; albinele folosi- 
toare se desamorţesc şi sug sucul cel dulce, nectarul, din florile în- 
florite ; rândunelele încep, a sosi şi cu ele berzele, cocorii şi privighe- 
torile cu cântecul lor frumos şi măestrit. Toate câmpiile şi pădurile în- 
verzesc, mii de floricele se trezesc din somnul lor de iarnă, primăvara 
cea mult dorită a sosit! 

Tinerii şi batrânii es la câmpie şi la pădure, admiră minunile na- 
turei şi mulţi caută a-şi explica tainele firei; toţi se bucură şi pare că 
o nouă viaţă, mai veselă, însufleţește pe fiecare. 

Agricultorul pleacă la ogor încă înainte de răsăritul soarelui, vierii 
îşi curăţesc viile; grădinarii cu minte îşi altoiesc, răsădese sau seamănă 
pomii, pentruca ei şi copii lor să să se bucure de fructele, ce le vor 
produce peste câţiva ani. 

Câte lucruri minunate, însă ascunse pentru cei nepricepuţi, nu se pot 
găsi și învăţa în natura cea frumoasă a lui Dumnezeu! 

Copii şi tinerii, ca şi cei bătrâni, se bucură de fluturii măestrit co- 
loraţi de natură, de cărăbuşii îndărătniei, şi-i prind. La mulţi însă nu 
le va fi venit vreodată în minte să adune astfel de fiinţe ce trăese pe 
pământul românesc, și să le aşeze în cutii frumoase cu capac de sticlă, 

să-j rânduiască după colorile sau asemănările lor, şi să-şi înfrumuseţeze 
odăiţa lor de lucru, să-și desfăteze privirea în timpul iernei și să admire 
regularitatea cea fără seamăn ce domneşte în toate lucrurile din lume. 

Tuturor le plac florile, formele şi mirosul lor: prea puţini însă se 
obicinuesc a le aduna, usca şi așeza pe foi de hârtie; a le învăţă și 
studià foloasele lor şi a admiră în ele pe sublimul creator, care le-a 
lăsat spre a ne bucura şi a ne folosi de ele. 

Noi trecem zilnie pe lângă lucruri, cari ni se par prea comune şi ne- 
vrednice de atenţiunea noastră, şi chiar în nemijlocita noastră apropiere 
se află comori nepreţuite de "gândire, de admiraţiune şi de folos. 


Lucrurile de lipsă la botanisat. 


Fiecare din voi, tineri cititori, cunoaşteţi încă din copilărie câteva 
plante. Trecând prin deosebitele - şeoale,- profesorii vau arătat felurite ` 
alte plante. Multe din aceste plante sar uită însă în curând, dacă nu 
le-am observa în fiecare an pe câmpiele, prin pădurile sau pe lângă râu- 
rile noastre, sau dacă nu le-am adună cu mâna noastră. Şi câte amin- 
tiri plăcute nu sunt legate de florile ce am cules şi le-am aşezat în 
vrun buchet, în vro carte sau le-am purtat pe hainele noastre. 

Dacă voim să avem o colecţiune de plante rânduită în mod științific 
trebue să aşezăm plantele, într'o anumită ordine, după asemănările ce 
au între ele. Astfel, s'a obicinnit a se rândui plantele după numărul 
firelor galbine (al staminelor) ce se află în florile plantei, sau după 
asemănările frunzelor, etc. şi aşa s'au format deosebite grupe numite 
ordine, familii, subclase sau clase de plante. 

Fiecare plantă de sine se numeşte individ. Toți indivizii aceleaşi 

plante, care se aseamănă aşa de mult între dânşii, ca şi când ar fi ur- 
mătorii imediaţi al aceluiaşi individ, formează o specie, 

Dacă se obsearvă la o speciă mici deosebiri, cari rămân statornice şi 
la urmașii lor, atunci avem de a face cu varietăți. Garoafa, de exemplu, 
este un individ ; toate felurile de garoafe formează o specie ; garoafele însă» 
unele au floarea albă, altele roșă, altele pestriță : acestea sunt varietăţi. 

Mai multe specii cari, deşi se deosebesc, au multe asemănări bătă- 
toare la ochi, astfel că înfăţişarea lor totală ne face să le recunoaștem 
ca înrudite, formează la olaltă un gen; așa mărul şi părul se ţin de 
acelaşi gen numit Pirus. i 

Mai multe genuri, cari se asea- 
mănă prin anumite semne (carac- 
tere), formează o familie; astfel, 
mazărea şi fasolea, cari se asea- 
mănă în caracterele lor principale, 
mai ales în fruct, sămânță şi floare, 
formează o familie (papilionacee). 

Dacă mai multe familii se a- 
seamănă prin aceleaşi semne (ca- 

' vactere) formează un ordin. Or- 
Fixarea plantei cu” făşii de hârtie. dinele se întrunesc în clase şi 


clasele în tipuri. 

Aşezarea plantelor, după ce le-am determinat şi le-am aflat numele 
şi grupa de care se ţin, se numeşte clasificare. După o clasificare oare- 
care se aşează plantele în colecţiune sau herbar. 

Sunt două clasificări mai însemnate : clasificarea artificială sau sis- 
temul lui C. Linné și clasificarea naturală, sau metodul lui Jussieu. 
La cea d'intăi să iea în considerare numărul staminelor din floare; la 
“cea din urmă, asemănările generale a părților plantelor. 

w “ gd 

Nimica, nici chipurile, nici cea mai bună descriere nu poate înlesnì 
cunoaşterea plantelor (studiul. botanicei) așa de mult ca o colecțiune de 
plante sau herbariu, tăcut de însuşi școlarul, de oarece prin adunarea 
de plante nu numai că ceeace s'a învăţat din carte se întipărește mai 
bine în mintea lui, ci totodată școlarul capătă și un înteres deosebit 
spre studiul boțanicei și a ştiinţelor naturale în general. 

Oricine 'şi poate face cu uşurinţă un herbariu din plantele locului 
unde trăeşte, adunându-le la plimbările, ce face în jurul oraşului sau 
a satului, sau făcând anume escursiuni botanice. Pentru ca planta să 

se poată conservă timp îndelungat şi pe cât se poate mai aproape de 
formă, in care ea se află în natură, trebue să se urmeze anumite re- 
gule. Intâi de toate să se caute indivizii cei mai frumoși şi mai sănă- 
toși, la care să se afle, pe cât este posibil, toate părţile unei plante, 
precum rădăcina, tulpina, frunzele, (cârcei, ghimpi, etc.), florile și fruc- 
tele. În caz când nu sar puteă conservă toate părţile, atunci să se adune 
cel puţin părţile principale şi caracteristice. 

De oarece plantele se vestejese, după câteva ore, şi atunci frunzele 
se sbârcesc şi florile se închid, şi nu le putem întinde cu ușurință pe 
hârtie, ca să nu-și peardă forma, este bine, ca cel puţin la escursiunile 
mai îndelungate, să avem o cutie de tinichea (cositor) — «cutiă de bo- 
tanisat», de formă cilindrică, ceva turtită, lungă cam de 40 centimetri, 
lată de vreo 10 cm. în diametru, prevăzută cu o ușiţă şi o curea pen- 
tru a o atârna de corp. In o astfel de cutie închisă, plantele aşezate 
îndată după scoaterea din pământ, se conservă mai mult timp proas- 
pete, din cauza vaporilor de apă, ce se formează şi se depun asupra 
plantelor ca rouă. 

O metodă foarte bună estè 
a aşeza plantele chiar la lo- 
cul adunărei, în hârtie, lu- 
cru însă care cere mai mult 
timp la escursiune. 

Sosind acasă fiecare plantă 
să se întindă cu băgare de 
seamă pe hârtie sugativă de 
o calitate ordinară sau și 
între hârtie de ziare, astfel 
că fiecare frunză să-şi păs- Colecţie de ramuri. 
treze forma ei firească. 

Florile să se aşeze unele cu corola deschisă, ca să se poată deosebi 
sepalele, petalele, staminele, şi pistilul, altele să se poată deosebi din 
partea dindărăpt. Aşezăm apoi deasupra ei o altă coală, iar ca să nu 
se umezească prea tare, să mai pun câte 3—4 coale de hârtie goale şi 
uscate între fiecare plantă. In acest chip putem pune mai multe plante 
în coale deosebite, unele peste altele. Toate coalele se aşează apoi în- 
tre două scândurele, pe care le apăsăm cu petrii sau mai bine întrun 
teasc ; apăsarea însă să nu fie tare, ci astfel ca aerul să poată intră cu 
uşurinţă printre ele, ca să se usuce repede și totuşi să-şi păstreze forma. 
Plantele apăsate dau sucul din ele hârtiei, care îl suge. Pentru ca su- 
cul să dispară mai curând şi planta să se usuce mai repede, trebue să 
schimbăm hârtia în care s'au pus, dimineaţa şi seara în zilele dintâi; 

după câteva zile să se schimbe odată pe zi, mai târziu tot la a treia 
zi. După 2 sau 3 săptămâni planta este uscată şi bună de aşezat în 
herbariu. Trebue observat însă că plantele să nu fie umede când le 
aşezăm în hârtia sugativă, căci atunci se înegresc; trebue deci lă- 
sate mai întâi să se usuce. Dacă le-am adus seara este mai bine să 
le punem în apă până dimineaţa, ca să rămână proaspete. Spre acest 
scop, ca umezeala să intre în ele şi astfel P să-și țină poziţia ei 
firească, tăiem planta la un capăt. 

` Hârtia umedă întrebuințată se usucă bine la soare sau pe un cuptor 
şi o folosim și la uscarea altor plante. 

Plante mici, părţi de plante, cum sunt frunze şi flori, se usucă uşor 
şi dasă le punem în cărţi. Plantele cărnoase şi sucoase trebue să le 
cufundăm mai întâi până la floare în apă ferbinte şi numai după acea 
le tescuim. 

Cele mai multe din ele cresc şi trăesc chiar sub tease mult timp, de 
acea le nimicim viaţa enfundându-le câteva minute în apă ferbinte. Flo- 
rile însă trebue cruţate. Mai bine este a le ţineă cu o pincetă (cleşte) 
de desubtul floarei şi apoi a le afundă, apoi să se lase câteva ore pe 
hârtie sugativă să se usuce şi numai după acea să se tescuiască. Flo- 
rile însă nu trebue tescuite, ci lăsate afară, căci tescuirea ca și opări- 
rea le strică. Hârtia în care sau pus trebue schimbată foarte des, şi 
tescuirea să fie slabă, altcum plantele mucezesc. Numa după 14—18 
“zile să se tescuiască mai tare. — Tot asemenea trebue să se facă și cu 
bulbii, tuberculele, etc. 

Ciupercile şi bureţii se pot- conserva bine numai în spirt de vin. Co- 
lecţiunile de muguri se fac ficsând ramurele cu muguri pe un carton, 
cu ajutorul unei sfoare subţiri. Plantelor, când le punem în hârtie, spre 
a le tescui, trebue să le dăm figura ce o au în natură, dacă ea este 
curbată sau dreaptă, dacă frunzele sunt plecate, ete, trebue lăsate astfel. 

Plantele mari nu se vor usca întregi ci se vor tăia în bucăţi mai 
mici. Tulpinele lungi se pot îndoi de multe ori (s. ex. la graminee), 
Fructele şi sămânţa trebue conservate, de oarece ele sunt la cele mai multe 
plante de mare insemnătate la cunoaşterea genului unei plante. Trebue 
observat ca frunzele să nu se pună niciodată una peste alta sau pe tulpină, 
nici florile pe frunze, sau pe alte flori, decât numai dacă se va fi pus 
între ele o altă hârtinţă, altecum se descolorează, florile sau frunzele 
devin negre. 

Plantele lemnoase şi tari tobă puse în hârtii deosebite și să se tes- 
cuiască tare la început (floarea soarelui, scăetii). Punându-le împreună 
cu plantele moi, le-ar strica figura. 

Plantele de:apă, fiindcă se sbârcesc curând după ruperea lor, este 
bine a se pune în hârtie chiar la faţa locului. Hârtia trebue schimbati des. 

Plantele uscate pe deplin se aşează apoi în herbariu. Spre acest scop 
se lipesc adică câte una sau mai multe pe foi de hârtie cu ajutorul unor 
făşii de hârtie, (vezi fig. pag. 300), unse cu gumă arabică. În nici un cas 
să nu se lipească planta însăşi cu gumă, de oarece când am voi să 
o schimbăm sau să o înlocuim cu alta s'ar strica. Făşiile să aibă lăţimea 
de 4—5 milimetrii, şi se lipesc la deosebite părţi a plantei ca să o 
fixeze bine pe hârtie. 

Lângă fiecare plantă, la partea de jos a foaiei de hârtie, spre dreapta, 
se lipește o etichetă, pe care stă scris numele plantei, în limba latină 
şi română. Pe etichetă se serie locul unde s'a găsit planta (oraşul, satul, 
pădure, câmp, munte, apă, etc)., ziua când a găsit'o, iar la dreapta nu- 
mele celui ce a adunat'o. 

Este bine ca fiecare adunător să aibă două sau mai multe exemplare 
din aceiaşi sperie. 

Pentru ca să se poată afla cu usurinţă o plantă în colecţiune, trebue 
aşezate dela început toate plantele, după un sistem, cum se află în 
cărţile de botanică. 

Pentru ca' şcolarul să poată afla cu înlesnire în orice moment planta 
de care are lipsă, îşi poate face o listă, un registru, de toate plantele 
ce le posedă, aşezate după familii. 

Flora ţărilor românești fiind foarte avută, școlarul începând a aduna 
plante din clasele inferioare, îşi va putea complectă colecţiunea sa, din 
an în an, până la terminarea liceului sau a altor scoale secundare (medii) 
sau speciale. / , 

Adunarea plantelor este folositoare nu numai pentru cunoştinţa lor, 
ci și pentru petrecerea în aer curat, pentru mişcările ce corpul face la 
plimbările şi în escursiunile botanice. Mişcările, inspirarea aerului curat, 
petrecerea în natura cea frumoasă, întăreşte corpul şi spiritul şi ajută 
sănătăţii. La plimbările şi escursiunele în natura liberă este bine ca 
privirea școlarului să fie îndreptată nu numai asupra plantelor, ci şi a 
altor fiinţe şi lucruri ce întâlnește, precum felurite animale, pasări, şerpi, 
fluturi, insecte, petre, minerale ect. A face colecţiuni de astfel de lu- 
ceruri este nu numai frumos ci şi folositor. Marele botanic Linné a zis 
foarte bine: «Admiră totul până şi lucrurile cele mai obicinuite din 
productele naturei şi vei afla fenomene şi însușiri la plante, animale, 
etc., care le-ai fi. trecut cu vederea şi cari nu numai că îţi fac foarte 
adesea-ori cea mai mare plăcere şi bucurie, ci te pot duce cu timpul 
la descoperiri însemnate pentru ştiinţă și viaţă». 

Plantele din grădinile noastre ne dau la început destul de admirat 

şi de observat. Atât în grădină cât şi în câmpii, păduri, munţi etc., este 
folositor ca să privim. bine fiecare plantă, pe loc, la toate părţile ei 
(tulpină, frunze, flori etc.) și numai după ce ne-am câştigat o cunoştinţă 
lămurită despre toate aceste să o scoatem. Dacă vom cunoaște astfel 
lămurit în fiecare zi numai câte 2 specii, aşa că nici despre o partea 
ei sănu mai avem vre-o îndoială, că este aceea pe care o învăţăm, atunci 
de bună seamă vom cunoaşte în o lună mai multe plante, decât dacă 
am aduna sute fără a ne da seama de ele. : 

Plantele se pot aduna îndată ce sa topit zăpada primăvara, până 
toamna târziu. 

Pentru orice herbariu sunt destule 2—3 exemplare de plante fru- 
moase, de acelaş fel şi sănătoase ; la escursiuni să nu se rupă sau strice 
plantele degeaba, căci de multe ori fiind puţine de acelaşi fel întrun 
loc, sar împuţina sau chiar ar dispare. 

Aparatele de care are lipsă cineva la botanizare sunt mai ales următoa- 
rele : un cuțit mic și ascuţit, un ac tare, o pincetă (cleşte) pentru prin- 
derea părţilor fine mai uşor decât cu degetele, cari, cel puţin la înce- 
pători, nau încă o mare dibăcie ; apoi un cuțit mare sau o lopată de 
fier pentru scoaterea rădăcinelor sau a rizomelor, a bulbilor adânci ; un 
baston tare, prevăzut cu un cârlig, pentru a trage plantele din apă, 
de pe arbori sau stânci; o lupă sau o sticlă îmăritoare, pentru obser- 
varea bine a staminelor sau a altor părţi mici. 

Este foarte folositor pentru tineri ca să botanizeze cu oameni ex- 
perţi in adunarea de plante. In fine pentru oricare tânăr se mai cere 
să aibă răbdare şi statornicie în colecţionare, căci numai astfel vor 
puteă înaintă în această frumoasă ştiinţă. 

Un astfel de herbariu este şi un album de plăcută aducere aminte 
de timpul cel frumos al tinereţei. 


Toate viețuitoarele doresc fericire, de aceea fii binevoitor cu toate 


ființele. 


Dacă vrei să-mi faci o plăcere te rog să nu faci nici odată vână- 
toare ! Bietele animale ale pădurei sunt vrednice de cea mai mare milă 
din pricina vieței lor sufleteşti mereu tulburată. 


`» 


BUDDHA 


Dragostea limbei materne nu este mai departe de dragostea către 
patrie, ca limba de inimă. 

MANTAUA CEA VECHE. 


Mai mulţi soldaţi se duseră în timpul unui răsboiu în- 
trun sat şi cerură o călăuză. Un muncitor sărac trebui 
să-i conducă. Eră frig, ningeă şi vântul băteă cu putere. 
Muncitorul, neavând cojoc, se rugă foarte mult de vecinii 
săi, să-i împrumute unul, căci altfel îngheaţă pe drum. 
Dar ei nu-i dădură nici o atenţie. Un bătrân şi străin, care 
se statornicise de vre-o câţiva ani în acel sat şi care eră 
slugă la fierarul satului, avu milă de bietul muncitor şi-i 
împrumută mantaua sa cea veche. Soldaţii plecară. Către 
seară, târziu de tot, se văzù un tânăr ofiţer, într'o uniformă, 
frumoasă şi cu o decorație pe piept mergând călare spre 
sat. El se opri: drept la uşa fierăriei şi ceru să vină 
omul cel bătrân, care a împrumutat mantaua călăuzei. 
Moşneagul, când văzù pe ofiţer, exclamă: <O Doamne, acesta 
e fiul meu Radu!» şi-l îmbrăţişă cu căldură şi mirare, căci 
el ştiă pe fiul său simplu soldat. lată însă cum ajunse el , 
la acel grad. In ultima luptă, el scăpă steagul din mâna 
inamicului şi pentru curagiul şi vitejia lui ajunse până 
la rangul de ofiţer. El nu mai auzise nimic despre tatăl 
său pe care îl ştiă un bun fierar, în satul naşterii sale. 
Dar cunoscând mantaua cea veche şi luminat de vorbele 
călăuzei, se încredinţă că bătrânul acela trebue să fie tatăl 
său. Tatăl şi fiul se îmbrăţişară şi plânseră . de bucurie. 
Revedbrea cea neaşteptată smulse lacrămi din ochii celor 
` ce erau de faţă. Radu stăti toată noaptea cu dânsul şi: 
povestiră până la revărsatul zorilor. Inainte de a pleca îi 
dădu mulţi bani, şi-i promise că în totdeauna va îngriji de el. 

Această întâmplare, atât de fericită pentru sărmanul bă- 
tràn, făcii pe oameni să zică, că Dumnezeu avù milă de 
el voind astfel să-i răsplătească bunătatea inimei lui. 

Cine pe săraci ajută, 

Pe Dumnezeu împrumută, 


(Din 1. germană) VERONICA (IRIGORIU 

Vestitorii Morții. 


E mult de atunci. Un uriaş pribegià pe un drum. Cum 
mergeă el aşa ca orice călător, se pomeni de odată că-i 
sare înainte un necunoscut şi i strigă: 

— «Stai, un pas să nu mai faci !» 

Uriaşul, mirat de îndrăzneala străinului îi zice: «Cum, 
tu un amărât, pe care te-aşi puteă strivi între degete, în- 
drăzneşti să mă opreşti din drum ? Cine eşti tu, ca să-mi 
vorbeşti cu atâta obrăznicie ?» 

— «Eu sunt Moartea». răspunse atunci necunoscutul, «mie 
nu "mi stă nimeni împotrivă şi tu trebue să-mi asculţi 
porunca». 

Uriaşul însă, nu voi să mai steă de vorbă .cu ea. 

O apucă frumos de ceafă, îi dete câteva lovituri cu pum- 
nul şi o aruncă grămadă în şanţul drumului lângă o piatră, 
apoi îşi văzu de cale! Moartea, istovită de puteri începu 
să se vaete, zicându-şi : 

«Ce-o să fie de lumea asta, dacă nu mă voiu mai puteă 
„ridică de aici? N'o să mai moară nimeni şi oameni se vor 
înmulţi aşa, că n'o să mai aibă loc pe pământ». 

Tocmai atunci treci pe acolo un flăcău voinic. El veneă 
“agale pe drum şi cântă un cântec vesel. Când sapropie şi 
zări în şanţ acea fiinţă străină trăgând de moarte, "i se 
făcù milă, o ridică, îi dete să beă o băutură întăritoare din 
sticla ce aveă la el şi nu plecă până celeşinata nu 'şi veni în fire. 

Când să simţi în puteri, Moartea îi zise: «ştii tu voini- 
cule cui ai dat mână de ajutor? Ştii tu cine sunt eu ?» 

— «Nu», răspunse flăcăul, «eu nu te cunosc». Atunci ea 
îi zise: «Eu sunt Moartea, eu nu cruţ pe nimeni şi află că 
nici dela tine nu pot face abatere. Dar fiindcă mi-ai făcut 
un bine, ca recunoştinţă şi eu îţi făgăduiesc că nu ţi voi 
luă sufletul înainte de a-ţi trimite vestitorii mei ca să-ţi deă, 
de ştire». 

Tânărul, speriat de moarte dar şi mulţumit de făgăduiala 
ei, se despărţi şi-şi urmă drumul mai departe. 

In calea vieţii, flăcăul nostru a trăit zile fericite şi pline 
de veselie şi sburdălnicie. Insă tinereţea şi sănătataa n'au 
ținut mult, în curând au venit boale şi suferinţe, care au 
început să "i chinuiască zilele şi să "i răpească liniştea. 

— «De murit n'am să mor», îşi ziceà flăcăul de odinioară, 
«căci Moartea îmi va trimete mai întâi vestitorii ei. Aşi 
dori numai, să mai scap odată de boala aceasta, care îmi 
amărăşte zilele, — aşi dori'să mă mai fac odată sănătos.» 

Dorinţa i sa îndeplinit. În curând, el s'a însănătoşat şi 
a început să trăiască iarăşi zilele fericite de mai înainte. 

Intro zi însă se pomeni cu Moartea că °l bate pe umăr 
şi "i zice: 

«Urmează-mă, a sosit ora ca să-ţi iei rămas bun dela, 
lumea în care ai trăit». 

-— «Ce», răspunse mirat flăcăul de odinioară, acum însă, 
bătrân, «ai uitat făgăduinţa? Nu mi-ai făgăduit tu, că îna- 
inte de a veni să mă iei, îmi vei trimite vestitorii tăi ca 

să-mi dee de cu vreme de ştire? Eu nu am văzut nici unul 
dintre ei!» 
. — “Taci W» îi strigă Moartea atunci; «nu ţi-am trimis eu 
vestitorii pe rând? Frigurile nu ţi-au zguduit trupul şi nu 
te-au doborât la pat? Reumatismul nu te-a săgetat în toate 
membrele tale ? Urechile n'au început să-ţi vâjie ? Ochilor 
tăi nu a început să le slăbească vederea ? Afară de acestea, 
fratele meu, Somnul, nu ţi-a adus aminte de mine în fiecare - 
seară? Nu zăceai tu noaptea, ca şi când ai fi murit de mult ?» 

— La toate acestea bătrânnl nu ştiu ce să mai răspundă, 
să lăsă în voia soartei ; şi Moartea îşi făcu şi cu el dato- 
ria pe care şi-o va face cu fiecare dintre noi!.. 


Ar. C. CALOTESOU. 


UN PROCES PENTRU UMBRA UNUI MAGAR. 


In vechime, cetatea Abdera din Tracia, era vestită pentru 
posnele neghioabe şi vesele. Un felcer, ce umbla prin toate 
târgurile, închiriase, pentru o anumită sumă, un măgar de 
călărit. In drumul său ajunse, pe arşiţă la o luncă pustie. 
Călärețul vrea cu orice preţ să se răcorească, dar nici ți- 
penie de copac sau tufiş. Atunci opri măgarul, se dete jos 
şi se aşeză în umbra măgarului. «Dar ce-mi faci aci?» îl 
întrebă gonitorul măgarului. «Ia, mă odihnesc puțin în 


* 

umbra măgarului, căci îmi crapă capul de năduf», — îi răs- 
punse felcerul. «Prea bine, dar pentru asta îmi vei plăti 
deosebit, căci eu îţi închiriai măgarul, iar nici de cum şi 
umbra lui»? «Ce spui?» strigă felcerul «nu ţi-am plătit 
eu oare pentru măgar şi prin urmare şi pentru umbra lui? 
Umbra ţine de măgar şi am să mă folosesc de ea, cât îmi 
va plăcea!» — «Cum nu?», strigă proprietarul măgarului, 
«ia să vedem, poate crezi că nu e nici o dreptate în lume! 
“Să mergem la judecată, în Abdera, şi o să vedem, cu cine 
e dreptatea». 

Ziicând acestea, vânjosul om îi smulse măgarul, făcu oco- 
lirea, şi de bine, de rău, trebui să-i urmeze înnaintea ju- 
decătorului din Abdera şi felcerul care era mai slab. Acum 
începi un proces de celea lungi şi îndrăcite, căci judecă- . 
torii şi advocaţii trebuiră să se folosească de tot meşteşugul 
şi de toată învăţătura lor pentru a-l descurcă; ba ce e 
mai mult, întreg oraşul se împărţi în două partide: în «a 
măgarului» şi în «a umbrei măgarului». Cu aceasta s'a 
stricat pacea dintre orăşeni, şi orice relaţie se stânjâni. 
In fine se apropia şi ziua procesului. Toţi fiind coprinşi de 
o mare agitare se adunară în sala de judecată, unde fu 
introdus şi nenorocitul de măgar. Un cârpaciu de cazane 
începu să strige cât îl ţinea gura: «lată nenorocitul de ' 
măgar, care ne-a adus pe toţi la sapă de lemn! Pe el, 
oameni buni! El să plătească cinstea!». Toţi se aruncară 
asupra măgarului şi-l sfâşiară în mii de bucăţi. Pagubele 
şi cheltuelile fură plătite din lada statului, şi astfel luă , 
sfârşit acest îndelungat proces. 7 


(După Wieland). ~ P. Svipa: -s 


4 


Săgeata calomniei se întoarce în totdeauna asupra aceluia, care crede 


că cu dânsa poate să rănească 
GOETHE. 


Sufletele mari nu urăsc, ele disprețuesc. 

SCAMATORIE FISICALĂ 


Á Rbr a tii 


Piramida de chibrite. 


Să ia un chibrit pe care 7] crepăm la un 
capăt cu un briceag, iar un altul îl tăiăm 
în. formă de pană (ic) şi "1 vârâm în crepă- 
tura celui dintâi astfel, ca să formeze amân- 
două un unghiu ascuţit. După acea le pu- 
nem pe o masă şi le răzimăm de un al 
treilea chibrit aşa, că toate trele formează 
o piramidă (după 'cum se vede în figură, 
jos la dreapta). Această operaţie pregăti- 
toare o facem înaintea prietenilor noştri, — 
pe cari voim să-i punem în uimire, — aşa 
cam în glumă. Acuma luând un al patrulea 
chibrit îi zicem unuia din prieteni să ridice 
piramida. De bună seamă că-i va da niţel 
de gândit iubitului nostru prieten cum se 
rezolve minunea aceasta. Noi însă, mai deştepţi, vom rezolva-o cum se vede 
în figura de sus (la stânga). 


Inirânarea calea vieței strălucit împodobește. 
Pe credință înţelepciunea, ca o pavăză păzeşte. 
Singură dreptatea fese adevărul fericirii. 
Vitejia 'n grab produce dulce rodul izbandirii. 
Oinul creşte virtuți harnici cultibandule în sine, 


Lui şi patriei şi lumii scump é făcător de bine. 
: E VORNICUL IOAN VĂCĂRESCU. 

GHICITOARE 


Şade un picior pe două picioare. 

Două picioare şade pe trei picioare. 

Vine patru picioare şi ia pe un picior. y 
Se scoală două picioare şi asvârle 

Cu trei picioare după patru picioare. 


Deslegarea în No. 15. Propusă de d-ra Jexy V. URZICEANU. 


PROBLEMA 


\ 


Intro şcoală sunt mulți şcolari. Venind la şcolă se aşează fiecare în bănci 
şi rămân 25 elevi fără bănci. După prânz profesorul aşează câte 2 elevi în 
bancă şi acum rămân 25 bănci goale. 

Câţi şcolari şi câte bânci au fost? 
` 


Deslegarea în No. 15. : 
Propusă de Ar. N. Gurocarescu (Câmpulung). 


Nu uitaţi proverbele! 


f 


Aşezaţi în aşa fel patrulaterele — 
ca silabele cuprinse in aceste patru- 


BETA | ER BE latero — să vä, dea un proverb — 


publicat — nu de mult în. «Amicul 


„le | ma | [i] | mi | 'Tinerimei». 
AAAA 


Deslegarea în No. 15. B. I. Neeru (Piatra-Neamț. 


